Пантипро narxi - Toshkent va butun O'zbekiston bo'yicha\nПантипро ПОРОШОК ДЛЯ ИНФУЗИИ 40мг №1\n38 210 so'mdan\nГастроэзофагеал рефлюкс касаллиги (ГЭРК), эрозив рефлюкс-эзофагитни даволаш:\nЗоллингер-Эллисон синдроми ва бошка патологик гиперсекретор холатларни даволаш учун қўлланади.\nДори шакли: инъекцион эритма тайёрлаш учун лиофилизат\n1 флакон куйидагиларни сақланади:\nфаол модда: пантопразол натрий сесквигидрати, 40 мг пантопразолга эквивалент.\nёрдамчи моддалар: маннитол, динатрий эдетати.\nЛиофилизацияланган кукун билан 1 флакон ва эритилувчи 1 ампула қўллаш бўйича йўрикномаси билан бирга картон қутига жойланган.\nПантопразол париетал хужайраларнинг протон насосларини махсус блокадаси оркали меъдада хлорид кислотаси секрециясини ингибиция қиладиган алмашинган бензимидазолдир. Париетал хужайраларини кислотали мухитда фаол шаклига айланади, у ерда НК-АТФазани ингибиция қилади, яъни меъдада хлорид кислотани ишлаб чикарилишини якуний боскичини блоклайди. Ингибиция препаратнинг дозасига боғлик ва хлорид кислотани хам базал, хам рағбатлантирилган секрециясини сусайтиради. Кўпчилик пациентларда касалликнинг симптомлари 2 хафта давомида йўколади. Пантопразол меъданинг кислоталилигини пасайтиради ва шу оркали кислотани камайишига пропорционал равишда нисбатан дистал боғланганлиги сабабли, у бошка моддалар (ацетилхлолин, гистамин, гастрин) томонидан рағбатлантиришидан қатъий назар хлорид кислота секрециясини ингибиция қилиши мумкин. Перорал ва вена ичига юборилганда кузатиладиган самараси бир хилдир.\nПантопразол кўлланилганида гастриннинг даражаси оч қоринга ошади. Препарат қисқа муддат қўлланганида гастриннинг даражаси кўпчилик холларда икки марта ошади. Бироқ уни хаддан ташқари ошиши якка холлардагина кузатилади. Бунинг оқибатида, кўп бўлмаган холларда узоқ муддат қўлланганида меъда энтерохромафинсимон (ЕСL-хужайра) хужайраларнинг миқдорини енгил ва ўртача даражада ошиши кузатилади. Бироқ айни вақтда ўтказилган тадқиқотларга мувофик хайвонларда ва одамларда ўтказилган экспериментларда аниқланган, нейроэндокрин ўсмалар (атипик гиперплазия) ёки меъданинг нейроэндокрин ўсмаларининг ўтмишдош хужайраларини хосил бўлиши одамларда кузатилмаган. Хайвонларда ўтқазилган тадқиқотларнинг натижаларидан келиб чиқиб, пантопразол билан узоқ муддат (бир йилдан ортиқ) даволаниш қалқонсимон безининг эндокрин кўрсаткичларига таъсир қилишини истисно қилиб бўлмайди.\nПантопразол организмда тўпланмайди ва препарат бир марта қўлланганда хам, кўп марта қўлланганда хам унинг фамакокинетикаси бир хил бўлади. 10 мг дан 80 мг гача бўлган дозалар диапазонида вена ичига юборилганидан кейин С ва АUС лар дозалари юборилишига прпорционал равишда ошиб боради. 40 мг пантопразол вена ичига доимий тезлик билан камида 15 минут давомида юборилганидан кейин максимал концентрацияси 5,52 мкг/мл, АUС - 5,4 мкгхсоат/мл ни ташкил этади.\nПантопразолни плазма оксиллари билан боғлашиши 98% ни ташкил этади, тақсимланиш хажми 11,0 дан 23,6 л гача бўлган чегараларда ўзгариб туради, клиренси - 0,1 л/соат/кг ни ташкил этади.\nПантопразол жигарда цитохром P-450 ферментлар тизими иштирокида метаболизмга учрайди, асосий метаболити бўлиб, сульфат билан коньюгация бўладиган десметилпантопразол хисобланади. Буйраклар орқали метаболитлар холида тахминан 71% экскреция бўлади, юборилган дозанинг 18% - билиар экскреция йўли билан чиқарилади. Пантопразолнинг Т1/2 - 1соат, метаболитиники - тахминан 1,5 соатни ташкил этади.\nАйрим холларда препаратнинг фармакокинетикаси\n18 ёшгача бўлган шахсларда пантопразолнинг фармакокинетикаси ўрганилмаган. Кекса ёшдаги одамларда препаратнинг максимал концентрацияси ва АUС кўрсаткичини бир оз ошиши клиник жихатдан ахамиятли хисобланмайди ва дозасига тузатиш киритиш талаб этилмайди.\nПантопразол буйрак етишмовчилиги бўлган пациентларга (шу жумладан, гемодиализдаги пациентларга) қўлланганида унинг дозасини камайтириш талаб этилмайди.\nЖигар етишмовчилиги бўлган пациентларга пантапразол вена ичига юбориш учун эритма қўлланганида Т1/2 киймати 7-9 соатгача узаяди.\nАUС кўрсаткичи 5-7 марта ошади, максимал концентрацияси 1,5 марта ошади.Препаратни кунига 40 мг дан ортик дозаларда кўллаш бундай пациентларда ўрганилмаган.\nПантопразол вена ичиги кўрсатмаларга мувофик ва тавсия этилган дозаларда юборилганида ножўя кўринишлар жуда кам ҳолларда ривожланади.\nЭнг кўп кузатиладиган (>1% пациентларда) ножўя самаралар қуйидагилар хисобланади:\nУмумий: қоринда оғрик, бош оғриғи, юборилган жойидаги реакциялар (шу жумладан тромбофлебитлар);\nОвқат хазм қилиш тизими томонидан: қабзият, диспепсия, кўнгил айниши, диарея; Марказий нерв тизими томонидан: уйқусизлик, бош айланиши;\nНафас тизими томонидан: ринитлар.\nАллергик реакциялар: қичишиш,тери реакциялари, анафилактик шок жуда кам холларда кузатилади.\nПантипро буйрак етишмовчилиги (шу жумладан гемодиализдаги пациентлар) ва кекса ёшдаги пациентларга кўлланганида препаратнинг дозасига тузатиш киритиш талаб этилмайди.\nҲар қандай ҳавотирли симптомлар (масалан аҳамиятли тана массани спонтан йўқотиши, тез-тез қусиш, дисфагия, қон билан қусиш ёки мелена) ва шунингдек меъда яраси бўлганида хавфли ўсмалар истисно қилиш лозим, чунки препарат билан даволаш симптомларини текисланишига олиб келиши мумкин ва ташхисни қўйишни кейинга суради.\nКасалхонага ётқазилган беморларда Пантипро С. difficile чақирган инфекцияни ривожланиш хавфини ошириши мумкинлигини ҳисобга олиш лозим.\nХомиладорлик ва эмизиш даврида кўлланиши\nПантипро препаратини қатъий кўрсатмалар, она учун кутилган фойда хомила учун потенциал хавфдан устун бўлган холдагина қўллаш мумкин.\nПрепарат кўкрак сути билан ажралиб чикади. Болаларга таъсир қилиши номаълум, шунинг учун лактация даврида препарат билан даволаш зарур бўлганида эмизишни тўхтатиш имкониятини кўриб чиқиш лозим.\nБолаларда Пантипро препаратини қўллаш самарадорлиги ва хавфсизлиги аниқланмаган.\nАвтотранспортни хайдаш ва машиналарни бошқариш қобилиятига таъсири\nПантипро транспорт воситаларни ва бошқа механизмларни бошқариш қобилиятига таъсир қилмайди.\n· Препаратнинг компонентларига юкори сезувчанликда қўллаш мумкин эмас.\nЖигар етишмовчилигида препаратни эхтиёткорлик билан қўллаш керак. Оғир даражадаги жигар етишмовчилиги бўлган шахсларда пантопразолнинг кундалик дозаси 20 мг гача камайтирилиши керак. Бундай пациентлар Пантипро билан даволаниш вактида жигар ферментларининг даражасини мунтазам равишда назорат қилиши керак. Улар ошган ҳолларда даволашни тўхтатиш керак.\nПрепарат билан даволашдан олдин ва кейин хавфли ўсма мавжудлигини истисно қилиш учун эндоскопик текширув ўтказиш тавсия этилган, чунки препарат билан даволаш касалликнинг симптомларини яширишни ва тўғри ташхис қўйишни кечиктириши мумкин.\nБошқа дори препаратларнинг фармакокинетикасига препаратни таъсири.\nПантипрони бир вактда қўлланганида биокираолишлиги меъданинг pH мухитига боғлик бўлган препаратлар (шу жумладан темир тузлари, кетоконазол, атазанавир, ритонавир) нинг сўрилишини камайтириши мумкин. Меъдада камайган\nПрепаратни дигоксин, пифедипин, метопролол, амоксициллин, кларитромицин, диклофенак, феназон, напроксен, пироксикам, глипенкламид, девотироксин, диазепан, ткарбамазепин ва фенитоин, варфарин, циклоспорин, такролимус, антацидлар, перолал контрацептив воситалар, теофиллин, кофеин ва этанол билан ахамиятли даражадаги ўзаро таъсири аникланган.\nКурук,ёруғликдан химояланган жойда 250С дан юкори бўлмаган жойда сақлансин.\nПрепарат болалар ололмайдиган жойда саклансин.\nЎрамда кўрсатилган яроқлилик тугаганидан кейин қўлланилмасин.\nПантопразол препаратини қабул қилиш имкони бўлмаган холлардагина Пантипро препаратини вена ичига юбориш лозим.\nПерорал даволаш имконияти бўлмаса гастроэзофагеал рефлюкс касаллиги (ГЭРК), эрозив рефлюкс-эзофагити бўлган пациентларга препарат вена ичига суткада 60 мг дозада буюрилади. Тавсия этилган дозаси суткада бир марта 40 мг 7-10 кун давомида қўлланади.\n15 минутлик инфузия\nЛиофилизацияланган кукун билан флаконга 10 мл натрий хлоридининг физиологик эритмаси қўшилади (бирламчи эритма). Пантопразолнинг бирламчи эритма 100 мл натрий хлориднинг физиологик эритмаси ёки 5% ли глюкоза эритмаси ёки Рингер лактат эритмаси билан якуний концентрацияси 0,4 мг/мл бўлгунича суюлтирилади. Тайёр бўлган эритма вена ичига 15 минут давомида минутига тахминан 7 мг/мл тезлик билан юборилади.\n2 минутлик инфузия\nЛиофилизацияланган кукун билан флаконга 10 мл натрий хлориднинг физиологик эритмаси якуний концентрацияси 4,0 мг/мл бўлгунигача кўшилади. Эритма бевосита тайёрлангандан кейин ишлатилади. Хар иккала флакондаги эритмалар кўшилади ва вена ичиги 2 минут давомида юборилади.\nХозирги вактда дозани ошириб юборилиш холлари кузатилмаган. Препаратнинг дозаси интоксикация белгилари билан бирга ошириб юборилганида умумий дезинтоксикацион чоралар ўтказилади.Пантопразол организмдан гемодиализ ёрдамида чиқарилмайди.


“Мусталаҳул ҳадис” дарсидан лавҳа — KUKALDOSH.UZ\n02.03.2021 / - Янгиликлар\n2 март куни “Кўкалдош” ўрта махсус ислом таълим муассасаси 3-курс талабаларининг “Мусталаҳул ҳадис” фанидан бўлаётган дарс жараёнини яқиндан кузатдик. “Мусталаҳул ҳадис” номи ўзбек тилида “ҳадис атамалари” маъносини англатади. Бу фан ҳадисларнинг қисмлари, хабар етказиш йўллари, хабар етказувчининг сифатлари, хабарнинг тўғри ёки нотўғрилигини текшириш методлари ва ҳоказо масалалар билан шуғулланади. “Кўкалдош” муассасасида бу фан бўйича Маҳмуд Таҳҳоннинг “Тайсиру мусталаҳил ҳадис” китоби дарслик қилиб олинган. Ўқитувчи – Яхшиликов Абдулазиз.\nУстоз янги мавзуга киришишдан олдин ўтган дарсларда олган билимлари бўйича талабаларга саволлар бериб, жавоблардаги ноаниқликларга тузатиш киритди ва ҳадис соҳасидаги атамаларни тиниқ ўзлаштириш учун такрорлаб туришнинг аҳамиятини эслатди.\nБугунги дарс Ровийдаги таъна (камчилик) сабабли ҳадисни инкор қилиш мавзусида бўлди. Ҳадиснинг ровийлар силсиласи (санад) узилмаган ҳолда ривоят қилинган бўлса-да, гоҳо у қабул қилинмайди. Ривоятнинг рад этилишига ровий (ҳадисни етказувчи)да мавжуд камчилик сабаб бўлади. Камчиликнинг турлари ҳар хил бўлиб, уларнинг энг ёмони ёлғончилик ҳисобланади. Бундан ташқари ғафлат, хотиранинг сустлиги сабабли маълумотни ноаниқ етказиш, шунингдек, фисқ ишлардан ва одамгарчиликка зид амаллардан тап тортмаслик ҳам етказилган хабарнинг ишончлилигига путур етказади. Бу метод мўмин кишини диндан гапираётганида масъулиятли бўлишга, шубҳали маълумотни тарқатишдан сақланишга чақиради. Чунки Юнус сурасининг 36-оятида “Албатта гумон асло ҳақиқат ўрнини босмайди”, дейилган.\nМутахассислар шуғулланадиган бу меъёрлардан бохабар бўлиш нафақат толиби илмларга, омма мусулмонларга ҳам бағоят аҳамиятлидир. Ахборотнинг сарасини сарага, пучагини пучакка ажратишда динимиздаги тайёр қўлланмалардан фойдалансак халқ ичида асоссиз маълумот тарқатиб хижолат бўлишлар, бировнинг шаънига ноўрин сўз айтиб узр сўрашлар камаярмиди.\nТалабаларнинг одоби, ўзларини тутишлари, дарс жараёнида диққатли ва фаол бўлишлари эътиборимизни тортди. Уларга илмни амалга боғлаш ва оммага етказа олиш салоҳиятини талаймиз.


Сомали раҳбари истеъфога кетади\n04 декабр 2020, Тошкент вақти: 07:00\nСомали президенти ўзининг истеъфога кетиши ҳақида эълон қилди.\nПрезидент Абдуллаҳи Юсуф Аҳмад 4 йилдан буён Сомалидаги БМТ томонидан қўллаб-қувватланган ҳукуматга бошчилик қилиб, мамлакатдаги исёнчи кучларга қарши курашиб келди.\nБироқ унинг истеъфоси мамлакатда ҳокимият учун авж олиб кетган курашга нуқта қўйиши мумкин.\nСомалидаги ҳокимият талашуви урушдан барбод бўлган мамлакатдаги хавфсизлик вазиятининг янада ёмонлашувига ўз ҳиссасини қўшиб келди.\nБирлашган миллатлар ташкилотининг Сомалидаги вакили Юсуф Аҳмаднинг истеъфога кетиш қарорини олқишлади.


Ўзбек оналари - бахтиëрмисиз?\n29 май 2022, Тошкент вақти: 08:23\nҚишлоқлардаги иқтисодий ҳаëт оғирлашгани сайин¸ аксарияти қишлоқда яшовчи ўзбек оналарининг вазияти ҳам оғирлашмоқда.\n“Болаларни асранг” халқаро ташкилотининг Оналар индекси деб номланган йиллик ҳисоботига кўра¸ “Кам тараққий қилган давлатлар” қаторига киритилган Ўзбекистон оналик ва болалик учун мавжуд шароит бўйича дунëдаги 160 давлат рўйхатида 66- ўринга қўйилди.\nМазкур ҳисоботнинг Ўзбекистондаги оналикка оид хулосалари муносабати билан ўзбекистонлик оналарнинг ўзини суҳбатга тортдик.\nХоразмлик Маржон исмли келинчак икки фарзанднинг онаси. Маржон Ўзбекистонда оналик ва болаликнинг давлат томонидан кафолатланган ҳақларидан асосийси болалар учун нафақа пули эканини таъкидлай туриб¸ ўзининг бундай ëрдамдан мосуво эканини айтади.\n- Икки ëшгача бўлган болаларга 75 минг сўм пул чиқади. 18 ëшдагигача 16 минг сўм чиқади. Лекин бу пул оиласи алоҳида бўлса¸ олдида пенсионер бўлмаса чиқади. Документда оилангизни алоҳида қилиб қўйсангиз¸ пул чиқади. Унда ҳам олдиндан порасини берсангиз чиқади. Бўлмаса йўқ. Агар уйда пенсионер бўлса ва шунга қарам бўлиб ўтирган бўлса¸ нафақа пули чиқмайди. Бизнинг уйимизда фақат қайнонам пенсия олади. Унинг пенсия пулини уйдагиларга бўлиниб, бу пул энг кам ойликдан кўп бўлгани учун мени болаларимга нафақа пули беришмайди, дейди Маржон.\nУч фарзанднинг онаси тошкентлик Нигорабону эса болаларига нафақа пули олишини, лекин бу жуда кам миқдорда эканлигидан нолийди.\n- Агар бу пулнинг миқдорини ҳисоб-китоб қиладиган бўлсак¸ учта фарзандга бериладиган нафақа пули битта фарзанднинг боғча пулини тўлашга ҳам етмайди. СССР даврида онамга берилган давлат имтиëзлари билан солиштирадиган бўлсам¸ ҳозир ҳеч қанақа имтиëз йўқ. Олдин сут маҳсулотлари бериларди, ҳар ҳолда арзон нархда болалари учун. Тиббий ëрдамга ҳам жиддий қараларди. Ҳозир йўқ. Қўлингизда пул бўлса¸ шароит бор. Бўлмаса йўқ. Аëлларга “Ие¸ шунча фарзандинг бор экан, мана бу фарзандинг учун сенга имтиëз” деган нарса менимча Ўзбекистонда йўқ, дейди Нигорабону.\nОналар ва болалар масалаларини яқиндан ўрганган Тошкентдаги “Озод аёл” ташкилоти раҳбари Гавҳар Ориповага кўра, бугунги кунда ўзбек оналари учун деярли шароитлар яратилмаган.\n- Ўзбек оналари учун ҳеч қанақа шароит йўқ¸ деб биламан мен. Ўзбек онаси қаëққа бормасин бир нарсани қилиши муаммо. Мисол учун¸ болалари касал бўлиб касалхонага ëтадиган бўлса¸ уни ҳам ëтқиза олмайди. Фақат пул рол ўйнайди. Пул¸ пул¸ пул ва яна пул. Ўзи касал бўлиб қолиб поликлиникага чиқса¸ ордер ололмайди касалхонага ëтиш учун. Ҳамма нарса фақат пул билан. Оддий доктор кўриши учун ҳам пул ишлатиш керак. Ўзбек оналари учун ҳеч қанақа шароит яратилмаган, дейди Гавҳар Орипова.\nУнга кўра, айнан оналарнинг тиббий хизматдан фойдаланиши учун имтиёзлар йўқлиги боис уларнинг саломатлиги талаб даражасида эмас.\n- Энг биринчи навбатда¸ ўзбек оналарининг соғлиғига қараш керак. Ҳаммаси касал. Орасида битта соғи йўқ. Ҳаммаси касал. Иккита-учта сигир боқаëтган¸ теплицага қараëтган ўзбек онаси. Олтита-еттита фарзанд тарбиялаëтган ўзбек онаси. Битта ўзбек онасини олсангиз¸ эрталаб соат 4 да туради. Албатта¸ иккита сигири бўлади¸ иккита буқаси бўлади¸ парниги бўлади. Ишқилиб меҳнати кўп бўлади. Эрталаб тўртда туриб, кечки ўн иккида ëтади. Яна буни устига даволаниши учун шароит умуман йўқ, дейди Гавҳар Орипова.\nКузатувлар шуни кўрсатадики, аксар ҳолларда ўзбек оналари болалар боғчаларининг пуллик бўлгани боис фарзандларини уйда ўзлари тарбиялашларига тўғри келади.\nИкки боланинг онаси қашқадарёлик Фаёза ҳам иқтисодий муаммолар боис боғча ёшидаги боаларини ўзи тарбиялаяпти.\n- Ҳозир боғчага бера олмайман. Олдин берар эдим. Пул йўқ. Икковига етказиб бера олмайман. Шунинг учун икковини ҳам олдимда олиб ўтирибман. Ҳозир ишлайман десангиз¸ иш ҳам йўқ. Ҳозир бошим қотиб қолган нима иш қилсам¸ қаерга борсам¸ қаердан пул топсам деб. Шароит қийин, дейди Фаёза.\nХорамлик Маржонга кўра, телевизорларда оналар учун шароитлар зўр, улар ҳолидан доимий равишда хабар олинади¸ деб бонг урганлари билан, аслида оналар ҳолидан бирор ташкилот хабар олмаслигидан нолийди.\n- “Икки боланинг онаси шу. Шунга унинг ҳолидан хабар олайлик. Камчилиги бўлса¸ ëрдам қилайлик” деб қишлоқ советидан ҳам¸ ҳокимиятдан ҳам ҳеч ким хабар олмайди. Ҳеч қандай ташкилот хабар олмайди бизлардан, дейди хоразмлик келинчак.\nКейинги пайтда ўзбек аёлларини она бўлиш бахтидан мажбурий маҳрум қилиш компанияси кетаётгани кўпчиликка маълум.\nТуғишнинг олдини олиш мақсадида аёлларни бичиш компанияси қурбонларидан бири - Қашқадарёнинг чекка қишлоқларидан бирида яшовчи суҳбатдошимиз, 30 ёшли аёл¸ икки ўғил бир қизнинг онаси. У яна бир қиз кўришни орзу қилар, унга Лайло деб исм ҳам топиб қўйганди. Аммо у бу орзусининг эндиликда амалга ошмаслигидан ўкинади.\n- Кўнмасак мажбурмизда. Ҳар куни докторлар келишадида. Бўлмаса¸ милицияларга айтиб мажбурлаб олиб чиқамиз¸ дейишди. Кейин нафақаларингизни тўхтатамиз¸ дейишди. Болаларнинг нафақа пулларинида. Мажбур¸ ҳаммага мажбур. 40 ëшгача мажбурда¸ иккита боласи борми¸ учтами ҳаммага мажбур. Ҳозирча милицияга берамиз¸ деб қўрқитиб олиб чиқаяпти. Тилидан тилхат ëздириб олиб кетаяпти. Бўлмаса милицияларни олиб бориб мажбурлаб қўйдирамиз¸ деяптида. Мажбурлаб¸ дўқ қилиб ҳаммасига. Битта мен эмасда. Тумандаги ҳамма қишлоқдагиларни мажбурлаб олиб бораяптида. Селсоветларга бормаганларнинг рўйхатларини бериб¸ нафақа ололмайсизлар деб ҳаммасини мажбур қилишаяптида, дейди қашқадарёлик аёл.\nЭндиликда қашқадарёлик бу аёл сингари она бўлиш бахтидан маҳрум бўлаётган ўзбек аёллари сони кун сайин кўпаётгани ҳақида Озодликда маълумотлар мавжуд.\nРасмий мутасаддилар бу ҳолатнинг мажбурийлигини инкор қилиш баробарида мамлакатда оналар учун етарли шарт шароитлар муҳайё эканлиги, оналар саломатлиги доимий эътиборда эканини таъкидлаб келадилар.\nЎзА маълумотига кўра, “Она ва бола скрининги” давлат дастури доирасида жойларда ташкил қилинган ва замонавий тиббий асбоб ускуналар билан жиҳозланган “Она ва бола скрининги” марказларида йилига юз мингдан зиёд ҳомиладор аёл текширувдан ўтказилмоқда.\nШунингдек, мутасаддилар 2009 йилнинг 13 апрелида қабул қилинган “Она ва бола саломатлигини муҳофоза қилиш, соғлом авлодни шакллантиришга доир қўшимча чора-тадбирлар тўғрисидаги” қарор юзасидан ҳам кенг кўламли ишлар амалга оширилаётганини таъкидлашади.


17:30 / 04.03.2020 2002 pdf Ўқиш режими + -\nБугун 4 март куни шайх Муҳаммад Содиқ Муҳаммад Юсуф мажмуасининг анжуманлар залида Aлижон қори Файзуллоҳ ўғлининг «Муаллим Соний» видео-ўқув қўлланма диски ҳамда AlQuranuz мобиль иловаси тақдимоти бўлиб ўтди.\nУшбу тақдимот анъанага мувофиқ Қуръони карим тиловати билан бошланди. Тиловатдан сўнг тақдимотда йиғилганларга «Қуръон йўлидаги сафар» номли видеоролиги намойиш этилди. Видеороликда шайх Алижон қорининг ҳаёти ва фаолияти ҳақида маълумотлар тақдим этилди.\nСўнгра Ўзбекистон мусулмонлари идораси, Ўзбекистон халқаро Ислом академияси вакиллари Қуръон ҳофизи ҳақида илиқ фикрлар ва хотираларни эсга олишди.\nТақдимот жараёнида Алижон қори томонидан Қуръон илми ва уни қандай тиловат қилиш, 10 та қироат силсиласи ҳақида маълумотлар берилди.\nТадбир сўнгида муаллифнинг ўзи Қуръони каримни тиловат қилиб берди. Ҳурматли устоз мураббийлар, илм аҳллари, илмга шайдо мухлислар хайрли дуолар қилдилар.\nМаълумот ўрнида Алижон қори Файзуллоҳ ўғли 1976 йилда Жиззах вилоятида таваллуд топган. 1995 йилда Ўзбекистон мусулмонлари идораси томонидан Миср Араб Республикасидаги Ал-Азҳар университетига ўқишга юборилган. 1998 йил Ал-Азҳар университетининг эъдодия (тайёрлов) бўлимини, 2001 йилда эса Санавия (бошланғич) бўлимини тамомлаган.\n2002-2007 йилларда Ал-Азҳар университетининг Шариат ва қонун куллиётида таълим олган ва тамомлаган. 2008-2012 йилларда шайх Аҳмад Ийсо Ал-Маъсоровий номидаги улумул Қуръон ва қироат илмларига хосланган илм даргоҳида таҳсил олган.\nАлижон қори Файзуллоҳ Махдум ўғли Қуръони карим ва қироат илмидан таҳсил олган устозлари профессор аллома шайх Аббос Ал Мисрий, шайх Али Шуъайб Шарковий, шайх Муҳаммад Имом Ал Шофий, шайх Аҳмад Саййид қилиний, шайх Набил бин Абдулқодир Ал-Доғфали Ал-Жазоирий кабилар ҳисобланади.\nҲозирда Алижон қори Ал-Азҳар университетининг даъват факультети 4-курс талабаси ҳисобланади.\nАзиз мухлислар, Алижон қори Файзуллоҳ ўғлининг «Муаллими соний» видеоқўлланма диски сотувда!\nМанзил: МЧЖ «Hilol-nashr» нашриёт-матбааси бош савдо дўкони\nНоми: «Муаллими соний» видеоқўлланма\nНархи: 14 000 сўм\n17:07 / 04.03.2020 1297\n08:07 / 05.03.2020 1272\nМисрда дунёдаги энг катта масжид қурилиши бошланди\nМиср дунёдаги энг катта масжидлардан бири бўлган йирик Ислом маданий марказини қуриш лойиҳасини бошлади.Россиянинг Al Youm вебсайтидаги хабарларга кўра, Arab Contractors давоми...\n843 19:00 / 15 март\nЭнг кўп мусулмон яшайдиган мамлакат сайёҳлик саммитини ўтказмоқчи\nДунёда аҳоли сони бўйича тўртинчи ўринда турувчи ва энг кўп мусулмон жамоасига эга бўлган Индонезия мамлакати исломий сайёҳлик бўйича юқори мавқега давоми...\n925 15:00 / 18.02.2019\n9708 19:32 / 06.04.2018\n2019 йил Ислом ҳамкорлик ташкилоти ва фанмаданиятнинг ISESCO бўйича йиғилишида Тунис шаҳрини Ислом маданияти пойтахти деб эълон қилиш билан боғлиқ дастурини якунлаш давоми...\n563 11:02 / 22.12.2019


Гулчеҳра Нуруллаева » MUZAFFAR.UZ\nГулчеҳра Нуруллаева 1938 йил 29 июнь куни Тошкент вилоятининг Чоштепа қишлоғида туғилган. 1946–1956 йилларда ўрта мактабда ўқиб, уни олтин медаль билан тугатган. Тошкент давлат университети (ҳозирги Ўзбекистон Миллий университети)нинг журналистика бўлимини аъло баҳоларга битирган (1956–1961). Олий ўқув юртини тамомлагач, “Ўзбекистон хотин-қизлари” (ҳозирги “Саодат”) журналида адабий ходим, бўлим бошлиғи вазифаларида ишлаган (1961–1967). Сўнгра Москвадаги олий адабиёт курсида таҳсил олган (1967–1969). Олий адабиёт курсини тугатгач, Ғафур Ғулом номидаги адабиёт ва санъат нашриётида муҳаррир (1969–1970), Осиё ва Африка мамлакатлари таржима асарлари таҳририяти муҳаррири (1970–1971), “Саодат” журналида масъул котиб (1976–1976), Ўзбекистон Ёзувчилар уюшмасида адабий маслаҳатчи (1981–1983, 1985-1986), “Юлдузча” нашриётида директор (1986–1987), Ўзбекистон Ёзувчилар уюшмаси котиби (1991–1993) вазифаларида ишлаган.\n“Мен унинг шеърларини ҳамма вақт ўқиб, кузатиб бораман, – деб ёзган эди Саида Зуннунова. – Шоира ҳиссиётидаги нафислик, теранлик, аёл қалбига хос майинлик ҳамма вақт мени хурсанд қилади. Гулчеҳра шеърлари устида қунт билан ишлайди. Бу унинг сатрларининг пишиқлигидан, янги, чиройли образлар топа билишидан кўриниб туради”.\nГулчеҳра Нуруллаеванинг ижоди асосан 60-йиллардан бошланган бўлиб, биринчи шеърий тўплами 1965 йилда “Қуёш табассуми” номи билан чоп этилади. Шоиранинг “Орзуларим қоқади қанот” (1969), “Ташнаман” (1972), “Иккинчи баҳор” (1973), “Лирика” (1975), “Лети, моя мечта” (1972, рус тилида), “Бағишлов” (1977), “Пахта ҳиди” (1981), “Нурли нуқталар” (1986), “Муҳаббатнинг суврати” (1988) каби тўпламларига кирган ўнлаб, юзлаб шеъри ўзининг оташ нафаси, даъваткорлиги, самимий ва исёнкор руҳи билан ўз халқи юрагидан чуқур жой олган.\nШунингдек, Гулчеҳра Нуруллаева ўзбек хотин-қизларининг меҳнати ва бахтини тараннум қилган қатор очерклар муаллифидир.\nГулчеҳра Нуруллаева 2019 йилнинг 9 май куни Ўзбекистон фахрийларни ижтимоий қўллаб-қувватлаш “Нуроний” жамғармаси томонидан I даражали “Меҳнат фахрийси” кўкрак нишони (олтин медали) билан тақдирланган.\nЎзбекистон Ёзувчилар уюшмаси аъзоси, таниқли шоира - Гулчеҳра Нуруллаева 2021 йил 83 ёшида вафот этган.\nЎзбекистон халқ шоири - Омон Матжон\nҲусниддин Шарипов таваллуд топган кун\nОдил Ёқубов таваллуд топган кун\nЭркин Воҳидов таваллуд топган кун


Қиш тугамасдан туриб бориш мумкин бўлган 7 та йўналиш\nҚишнинг сўнгги ойида баъзан кўнгилни ғашлик босади. Бунга сабаб совуқдан чарчаганимиз учунми (бироқ, тан олинг, бу йилги қишда биз ўзбекистонликлар қорни ҳозирча деярли кўрмадик), кўнгил баҳор ва илиқликни истагани учунми, билмадим... Бундай вақтда нима қилиш кераклигини биласизми? Тўғри, жомадонларни йиғиштириб аэропортга шошилиш ва қишда қуёш чарақлаб турувчи жойларга учиш! Биз эса ўзингизни бахтдан еттинчи осмонда ҳис қилиш учун февралда қаерга бориш кераклиги ҳақида сўз юритамиз!\nФевраль ойи бу ерда роҳат-фароғатнинг ўзгинаси! Ҳеч қандай муссон ёмғирлари, шамоллар ва булутни кўрмайсиз: қуруқ ва қуёшли об-ҳаво ҳар куни ажойиб кайфият тақдим этади!\nГоа – бу ўз таътилини мароқли ва сермазмун ўтказишни хоҳлаганлар учун ажойиб танлов! Ўзига мафтун қилувчи биринчи жиҳат – бу февралда ҳарорати 26-27 °С гача етувчи денгиз.\nБироқ Гоа фақат меҳмонхона ва пляжлардан иборат деб ўйламанг. Мисол учун, экскурсияга йўл олиб штат тарихи билан танишиш, бозорларни айланиш ёки чакалакзор бўйлаб ҳақиқий саргузаштни ҳис этиш мумкин!\nЯна Гоа – бу бой ўтмиш ва маданиятга эга бўлган жаннатмакон ўлкани ўрганиш истагида бўлганларни бефарқ қолдирмайдиган кўплаб қишлоқчалардир.\nАйтганча, агар омадингиз кулиб боқса, сиз халқ байрамларидан бирида иштирок этишингиз мумкин. Уларнинг барчаси жуда ҳам ёрқин, қизиқарли, жонли ва қувноқ ўтади! Мисол учун, мусиқачилар турли йўналишларда ўз маҳоратларини намойиш қилувчи «Поп, пит ва жаз» фестивали!\nДубай нимаси биландир совғалар тўла қутичани эслатади: уни очишингиз биланоқ у ердан ёқимли янгиликлар таралади! Гоҳ Дубай курортида Nutella шоколадили фаввора ўрнатишса, гоҳ янги кўнгилочар парк ишга тушади, баъзан эса жаҳон даражасидаги ресторанлар меҳмонларни хурсанд қилиш учун шай туради! Шу сабабли кайфиятингизни кўтаришни истасангиз, Дубайга марҳамат!\nБунинг устига Дубай ҳам ёлғиз саёҳат қилиш, ҳам оилавий дам олиш учун маъқул келади. Ёш жуфтликлар учун эса бу ерда совғалар бисёр! Амирликлар бўйлаб экскурсияга ҳашаматли вертолётда парвоз этинг, ҳаво шарида саҳарни қарши олинг, саҳро бўйлаб сафарини ҳам эсдан чиқарманг!\nАлбатта боришингиз лозим бўлган жойлар рўйхатини тузиб чиқинг – энг баланд Бурж Халифа биносининг кузатув майдончаси, Wild Wadi ва Aquaventure аквапарклари, Феррари ва Dubai Parks and Resorts парклари!\nҲа, айтганча, февралда Амирликларда бир йўла бир нечта тадбирларда қатнашишингиз мумкин. Масалан, оловлар фестивали, теннис бўйича Dubai Tennis Open халқаро мусобақаси, гольф бўйича «Desert Classic» турнири ва ҳ.к.\nКатта шаҳарнинг шовқини, ғала-ғовури ва чарчоғидан узоқроққа кетмоқчимисиз? Унда қўрқмасдан Шри-Ланкага йўл олинг! Бу ерда вақт шу қадар секин ўтадики, ҳар бир дақиқадан завқ олишга улгурасиз!\nОдатий осиёча ҳаёт тарзини кўрмоқчимисиз? Унда шаҳар юраги, Коломбо шаҳрига ташриф буюринг! Бу ерда тарих замонавийлик билан қоришиб кетади ва ушбу уйғунлик ўзгача манзара кашф этади!\nКоломбода турли дин ва миллат вакиллари аҳилликда ҳаёт кечиришади. Бу ерда Жоме ул-Алфор масжиди, Гангарамая будда маркази, Ганешан, Эски ва Янги Катиресан ҳиндуийлик ибодатхоналари, Муқаддас Люция ва Муқаддас Пётр черковлари бор.\nЮНЕСКОнинг Бутунжаҳон мероси рўйхатига киритилган, оролнинг маданий маркази ҳисобланган Канди эътиборга лойиқ. Саройлар, қадимий монастирлар, эски харобалар, фрескалар... Бир сўз билан айтганда, гўзаллик!\nШри-Ланка эса қум ва денгиз шинавандалари учун – бу Негомбо, Маунт-Лавиния, Ваддува, Калутара, Берувелла ва бошқа курортлар.\nМиср, Шарм ал-Шайх\nСўнгги пайтларда Мисрда дам олиш тобора урфга кираётганлигини сиз ҳам сезяпсизми? Бунга сабаб янги йўналишлар қизиқиш уйғотаётганлиги ва эҳромлар бўлса, ажабмас. Ҳатто у ерга тўғридан-тўғри чартер парвозлар йўлга қўйилди!\nШарм ал-Шайх – бу мазали таомлар ва денгиз саргузаштларини севувчилар учун ҳақиқий жаннат! Дайвинг, снокерлинг – кўпчилик Қизил денгизнинг гўзалликларидан баҳра олиш учун Мисрга боради!\nЯна Шарм ал-Шайхда кечқурун шаҳар айланиш, миср таомларини татиб кўриш, яқинларингизга совғалар харид қилиш ва «All inclusive» тизими бўйича дам олишни ўзингизда ҳис қилиш мумкин!\nСиам кўрфазидаги жаннатмакон бурчак, кокослар, денгиз ва абадий бахт ороли! Агар таътилингиз мукаммал бўлишини истасангиз, у ерга февралда борганингиз маъқул, чунки бу вақтда ёмғирлар ёғмайди ва денгиз суви танга хуш ёқади.\nСамуи – бу ҳар бир киши ўзига ёқадиганини топувчи жой. Севишган жуфтликлар – майин қумли сокин пляжлардаги хотиржамликни, болалар эса – қувноқ сув ўйинларини!\nСамуи таиландликлар ҳар бир киши ўсимлик ва ҳайвонот дунёсини қадрловчи меҳмондўст халқ эканлигини англашга ёрдам беради. Бу ерда филлар дўстингизга, капалаклар эса суратингиз учун ажойиб безакка айланади. Самуи – бу экзотик мевалар, денгиз маҳсулотларидан тайёрланган мазали таомлар ва қизиқарли экскурсиялар. Самуига сафар эса – чексиз қувончли кунлардир!\nҚишда кўз олдингизга келтиришингиз мумкин бўлган яна бир гўзал манзара – бу майин қум ва озода пляжларга эга Мальдив ороллари. Эҳтимол, Мальдивда суюкли инсони билан бўлишни ҳар бир киши орзу қилса керак!\nМальдивда беҳаловатлик нималигини унутасиз... Илиқлик ва тўлқинлардан завқ олинг, уқалашга боринг, ярқираб турган пляж бўйлаб сайр қилинг!\nЎтган аср 50-йиллари суратга олинган фильмларнинг кадрларидан бирида пайдо бўлиб қолишни хоҳласангиз, Кубага боринг. Ортиқча бош қотириб ўтиришнинг ҳожати йўқ: шунчаки дунёнинг энг гўзал шаҳарларидан бири пойтахт Гаванада тўхтанг. У қумли пляжлар, саройлар, осмонўпар бинолар, эски уйлар ва кадиллакларни ўзида бирлаштиради.\nАйтганча, Куба – бу абадий байрам ва Гавана буни тасдиқлайди. Кўчада рақс тушаётганларга қўшилиш қолди, холос!\nШунингдек, бу ерда ресторанлар кўп бўлиб, у ерда сизга биринчи бўлиб мохито таклиф қилишади! Озодлик оролида ҳақиқий эркинликни ҳис қилинг!\nШу боис, қадрли сайёҳлар, ижобий кайфият илинжида қуёш, денгиз ва бахт сари олға! Шунда февраль фақатгина илиқлик ва ижобий таассуротларни ёдга солади!


Mening fikrim - Недостаточно голосов\nЧилонзор тумани Бунёдкор ва Қатортол 2-кўчалари кесишмасида автомобиллар қатнови учун кўприк қуриш ҳақида\nТошкент шаҳри аҳолисининг сони йил сайин ошиб бораётгани сабабли пойтахтимизда ҳаракатланаётган автотранспорт воситаларининг сони ҳам сезиларли даражада ортиб бормоқда. Табиийки, автотранспорт воситалари сонининг ошиши йўлларда, айниқса, чорраҳаларда катта тирбандликларни вужудга келтирмоқда. Бундай ҳолатларда янги кўприк ва йўл ўтказгичларни қуриш ҳисобига автотранспорт воситаларининг ҳаракатланиши билан боғлиқ муаммолар ўз ечимини топади. Чилонзор тумани Бунёдкор шоҳ кўчаси ва Қатортол 2, Дўмбиробод 4-тор кўчалари кесишмасидаги чорраҳада автомобиллар қатновининг зичлиги ҳамда пиёдаларнинг серқатновлиги сабабли катта тирбандлик вужудга келиб, давлат йўл ҳаракати хавфсизлиги хизмати ходимларининг аралашувига қарамай тирбандлик билан боғлиқ муаммолар ўз ечимини топмай қолмоқда. ...\nАвтор: YULDOSHEV SARDOR ABDUMAJID O‘G‘LI 3091\nҲайдовчи фоторадарга тушганда протокол тузишни бекор қилиш ва автоматик равишда онлайн жаримани юбориш амалиётини жорий этиш ҳақида\nБугунги кунда йўлларимизда жуда кўп фоторадарлар ўрнатилган. Давлат йўл ҳаракати хавфсизлиги хизмати ходимлари яширинган ҳолда фоторадар қўйиб тартиббузар ҳайдовчиларни тўхтатишади ва протокол тузишади. Ушбу жараённи Давлат йўл ҳаракати хавфсизлиги хизмати ходимлари томонидан жойида протокол тузиш орқали эмас, протокол тузиб, уни ҳам онлайн расмийлаштириб, жаримани электрон тарзда юбориш амалиётини жорий этиш зарур. Бу усул ҳайдовчилар ва ЙҲХХ ходимлари вақтини тежайди, турли ноқулайликлар ва тортишувлар олдини олади.\nАвтор: MUSABOYEV FARRUX FAXRIDDIN O‘G‘LI 2842\nСергели туманидаги тирбандликларни бартараф этиш ҳақида\nСўнгги йилларда пойтахтимизнинг Сергели тумани аҳолиси кескин ошиши билан бирга Сергели туманини шаҳар маркази билан боғлайдиган йўлларда тирбандликлар юзага келаётганлиги жиддий муаммо бўлиб қолмоқда. Шу муаммоларнинг ечими сифатида ҳам камхарж, ҳам қулай инфраструктура тизими, ҳам жозибадор инвестиция муҳитини яратиш мақсадида 2 та таклифни илгари сураман. Биринчи таклифим: ҳозирда барпо этилаётган Сергели метро йўлининг икки томонидан параллел равишда Олмазор метро бекатигача автомобиль йўлини барпо этиш (бу метро йўлига 20 метргача яқин ҳудудда бошқа қурилишлар мумкин эмаслигини инобатга олсак, автомобиль йўли айни муддао бўлади). Иккинчи таклиф эса Чўпонота кўчасини Сергели туманида ...\nАвтор: BEKOVA OYSARA NEMATOVNA 10149\nУмумий ўрта таълим мактабларининг 10-11 синфлари учун “Тиббий билим асослари” фанини жорий этиш ҳақида\nАҳолини тиббий билим ва маданиятини ошириш энг долзарб масалалардан биридир. Соғлом юрт вакиллари давлатни қудратли қилади. Аҳолимиз тиббий маданияти кун сайин ортиб бормоқда. Лекин шунга қарамай ҳанузгача баъзи жойларда аҳолимизнинг тиббиёт соҳасига оид билимлари етарлича эмаслиги кўзга ташланмоқда (гарчи бу борада кўп ишлар қилинаётганлигига қарамасдан). Масалан, касалликларни келиб чиқиш сабаблари ва уларнинг профилактикаси, оқибатлари, керак бўлганда беморга тез тиббий ёрдам ходимлари етиб келгунча бўлган вақтда ёки стационаргача бўлган даврда зарурий тиббий ёрдам кўрсата олишни ҳар бир фуқаро билиши зарур. Касалликларнинг сабаби ва оқибатларини билган инсон шу касалликнинг келиб чиқмаслиги ...\nАвтор: NIZOMOV NURIDDIN TO‘LANOVICH 2522\nАвтор: AXMEDOV ELYOR MIRKOBILOVICH 2478\nХўжайли тумани марказида Миздахкон мажмуаси (Хўжайли Ғовур қалъаси) музейини ташкил этиш ҳақида\nХўжайли туманида жойлашган Ғовур қалъаси неча йиллардан буён қаровсиз ҳолатда турибди. Ғовур қалъасининг умумий майдони 9 гектардан иборат. Ғовур қалъани “очиқ осмон музейи” сифатида ташкил қилишса, мақсадга мувофиқ бўлар эди. Шу билан биргаликда, ташриф буюрувчи туристларнинг сони ҳам ошади. Шу орқали, биз ўз шонли тарихимизни фарзандларимизга ҳам етказа оламиз.\nАвтор: IBRAGIMOV AZAMAT DAVLETBAYEVICH 1746\nЎзбекистон Республикаси олий таълим тизимида Европа стандартлари асосида масофавий таълимни жорий этиш ҳақида\nЎзбекистон Республикасида Европа стандартлари асосида масофавий таълимни ташкил этиш, шу билан биргаликда, топ мингталикка кирувчи олий таълим муассасаларида масофавий таълим олганлик тўғрисидаги ҳужжатларни тан олиш зарур. Ҳозирги ахборот технологиялари ривожланган асрда улардан оқилона ва тўлақонли фойдаланган ҳолда таълим сифатини ва шу билан бир вақтда иш фаолиятини олиб боришни таминлаш ҳам таълимда, ҳам иш фаолиятида юқори самара бериши мумкин. Сўнгги йилларда Ўзбекистон олий таълим муассасаларига ўқишга кира олмаган ёшларимиз қўшни мамлакатларнинг бир қанча юқори мавқега эга бўлган олийгоҳларида масофавий таълим асосида ўқишни афзал кўришмоқда. Агарда Республикамизда масофавий таълим бериш жорий ...\nАвтор: XAZRATQULOV ILXOMJON BOTIRQULOVICH 2181\nАвтотранспорт воситаларида теле ва видео мониторлардан фойдаланишга рухсат бериш ҳақида\nМаълумки, замонимиз кундан-кунга ривожланиб бормокда. Ахборот технологиялари ҳар бир соҳада ўз ўрнини мустаҳкамламокда. Хусусан, автомобиллар ҳам замонавий технологиялар билан жиҳозланиб, ҳайдовчи ва йўловчилар учун қулайликлар яратилмоқда. Навигатор, кузатув камералари ҳозирда автотранспорт воситалари учун зарур қурилма ҳисобланади. Хусусан, бизнинг “UzautoMotors” автозаводимизда янги авлоддаги Tracker, Malibu, Captiva автомобилларида ушбу қурилмалар завод томонидан ўрнатилган ҳолда харидорларга етказилмокда. Лекин бошқа турдаги автоуловларда ахборот-кўнгилочар тизими фақат аудитизим билан кифояланган. Кўпчилик ҳайдовчилар ўз қулайликлари учун автоуловига қўшимча тарзда аудиосистема ўрнига мониторли кўнгилочар тизимни ўрнатишни маъқул кўришмоқда. Шу оркали, навигатор тизимидан фойдаланиш мумкин бўлиб, хавфсизлик тизими ...\nАвтор: KAMILOV KAXRAMON GOFUROVICH 6521\nҲозирги кунда “юриспруденция” таълим йўналиши бўйича республикамизнинг 3 та олий таълим муассасаси (Тошкент давлат юридик университети, Қорақалпоқ давлат университети ҳамда Жаҳон иқтисодиёти ва дипломатия университетлари) да ўқиш имконияти мавжуд. Уларда ҳам талабалар ҳозирда фақат кундузги таълим шаклида ўқитилмоқда. Шунингдек, юриспруденция йўналишида сиртқи таълим шаклида ўқитиш ҳеч жойда мавжуд эмас. Мазкур йўналишни бошқа олий таълим муассасаларида (йўналишларига мос бўлган олий таълим муассасаларида) ҳам ташкил этиш масаласи ўрганиб чиқилса, мақсадга мувофиқ бўлар эди. Олдинлари Ўзбекистон миллий университети, Фарғона, Наманган ва Самарқанд давлат универитетларида юриспруденция таълим йўналиши мавжуд эди. Ҳозирда кўпчилик ёшлар ...\nАвтор: RUSTAMOV AZIZ AZAMATOVICH 2056\n“Банк ва молия соҳаси ходимлари куни”ни белгилаш ҳақида\nКўпгина мамлакатларда ҳар бир оммавий касб турлари учун касб байрамларини (кунларини) белгилаш (ва нишонлаш) анъанаси мавжуд. Шу жумладан, Ўзбекистонда ҳам аксарият касб эгалари учун йилнинг маълум кунлари (саналари) касб байрами сифатида нишонланади. Ҳозирда юртимизда банк ва молия соҳасида кўплаб ходимлар фаолият юритиб келмоқда. Шундан келиб чиқиб, соҳа ходимларини ўзаро жипслигини таъминлаш, ўз касбига бўлган меҳрини янада ошириш мақсадида Ўзбекистонда ҳам банк ва молия соҳаси ходимлари учун махсус касб байрамини белгилаш мақсадга мувофиқ бўлар эди (изоҳ - бу кун расмий дам олиш куни бўлмайди). Маълумот учун: Қозоғистонда 15 ноябрь (миллий ...\nАвтор: TUROPOV ISMOIL TOPILOVICH 24552\nЭнг қулай транспорт тури бўлган метродан ҳар куни минглаб юртдошларимиз фойдаланишади. Ёзда салқин, қишда эса иссиқ, поездлар ўз вақтида ҳаракатланади. Тошкент метроси ўз даврининг энг ноёб лойиҳалари бўйича бунёд этилган. Метро бекатларининг бир-бирига ўхшамаслиги, уларнинг кенг ва баланд қурилганлиги, чиройлилиги кишини лол қолдиради. Давлатимиз раҳбарининг саъй-ҳаракатлари билан метрополитеннинг янги йўналишларини қуриш бўйича ишлар ҳозирги кунда жадал олиб борилмоқда. Афсуски, бугунги кунда мавжуд метрополитеннинг айрим бекатлари эътибордан четда қолдирилган. Мисол учун, “Истиқлол” санъат саройининг қайтадан “Халқлар дўстлиги” деб номланиши, шунингдек унинг атрофида ободончилик ишларининг олиб борилганлиги, Шомаҳмудовлар оиласи монументининг қайтарилиши, ...\nАвтор: MAMADIYOROV ADHAMJON QO‘CHQAR O‘G‘LI 1985\n2 ёшгача бўлган болаларга тўланадиган нафақа пулларини онлайн назорат қилиш хақида\nБугунги кунда 2 ёшгача бўлган болаларга нафақа пулларини тўлашда маҳалла фуқаролар йиғинининг роли катта. Ушбу жараёнда анча оворагарчиликлар ва таъмагирлик ҳолатлари кўзга ташланади. Баъзида турли ноаниқликлар бўлиб туради. Шу сабабли, маҳалла фуқаролар йиғини раисига ва биринчи навбатда фуқароларимизга кўмаклашиш мақсадида 2 ёшгача бўлган болаларга тўланадиган нафақа пулларини онлайн назорат қилиш (нафақа чиққани ёки чиқмагани) имконини берадиган махсус платформани ташкил этиш керак. Ушбу платформадан рўйхатдан ўтиш орқали болаларга тўланадиган нафақа пулларини назорат қилиш имкониятини яратиш керак.\nАвтор: QURBONOV G‘AYRAT KOMILJON O‘G‘LI 2708\nФуқароларнинг касаллик тарихини электронлаштириш ҳақида\nБугунги кунда юртимизнинг деярли барча шифохоналарда шифокор ҳузурига киришда бемор ўзи билан бирга қоғоз амбулатор картасини олиб кириши керак. Амбулатор картанинг қоғоздан қилиниши ҳам беморлар, ҳам шифокорлар учун кўпгина ноқулайликларни келтириб чиқаради ва қанчадан-қанча маблағ ва вақтни беҳуда сарфланишига сабаб бўлиб келмоқда. Ушбу ноқулайликларни бартараф этиш ва Ўзбекистон тиббиёт соҳасида қоғоз тежамкорлигига эришиш лозим. Бунинг учун биринчи таклифим, Ўзбекистонда аҳоли сони кундан-кунга ортиб бораётганини ҳисобга олиб ва ҳар бир фуқаро учун алоҳида ID карта орқали кириладиган ва фуқароларнинг шахсий кабинетида маълумотлари шакллантириладиган махсус электрон маълумотлар базасини шакллантириш керак. Бу ...\nАвтор: XAYRULLAYEV SARDOR O‘KTAM O‘G‘LI 1904\nАвтор: KUDRATOV ASLIDDIN FAXRIDDINOVICH 1990\nАвтор: SUVANOV BAXODIR OMANOVICH 2076\nАвтор: XASANBAYEV ISKANDARBEK DILMUROD O‘G‘LI 2123\nАвтор: JARIMBETOV AJINIYAZ KURBANBAYEVICH 1657\nАвтор: GAIIPOVA MUQADDAS SHOKIROVNA 2159\nАвтор: MUSAYEV NAVRUZJON ESHBERDI O‘G‘LI 2832\nАвтор: ZAYNOBIDDINOV KODIRBEK TOXIROVICH 2566


Хорватия: Гей никоҳлар ҳақида болалар китоби чоп этилди - BBC O'zbek\nХорватия: Гей никоҳлар ҳақида болалар китоби чоп этилди\nГай Де Лауни BBC\n24 Январ 2018\nImage caption Зринка Знидарчич икки яшар ўғли учун янги суратли китоб сотиб олди ва китоб борасидаги ҳаяжонини зўрға яширмоқда\nЗринка Знидарчич икки яшар ўғли учун янги суратли китоб сотиб олди ва китоб борасидаги ҳаяжонини зўрға яширмоқда.\n«Ўғлим китобни қувонч билан қабул қилди,» дейди у. «Китобни қўлга олган пайтда илк айтган сўзлари 'бу жуда ҳам таниш' бўлди.»\nБугунги мубоҳасага сабаб бўлган китоб номи эса «Менинг камалакранг оилам»дир. Бир қарашда мазкур китоб мактабгача ёшдаги болалар учун мўлжалланган бошқа нашрлардан деярли фарқ қилмайди - саҳифалари рангли суратлар билан тўла ва матн нисбати кам.\nБироқ китобни қўлга олган ўқувчи қисқа вақт ичида унинг фарқли эканлигини англайди. Китобни бошидан ҳам охиридан ҳам ўқиш мумкин - ҳар икки томондан бошланган икки турли ҳикоя китоб ўртасига келганда бирлашиб кетади.\nКитоб қаҳрамонлари ҳам ўзига хос: икки отаси бор қизалоқ, икки она тарбиясини олаётган болакай.\n«Менинг камалакранг оилам» Хорватияда бир жинсли ота-оналар бошчилигидаги оилалар ҳаётидан ҳикоя қилувчи илк болалар китобидир. 2014-йилдан буён бошқа бир аёл билан эр-хотиндек яшаб келаётган Зринка каби инсонлар учун бу китоб улар ҳаётини акс эттирувчи қадрли кўзгудир.\n«Биз жуда мамнунмиз,» дейди Зринка. «Патрик эртак китобларни ўзи танлайди. Бу китоб қўлига тушган замоноқ унинг икки ёки учтадан ортмайдиган севимли китоблари орасидан жой олди. Китобдаги ҳикояларни унга тушунтиришга ҳаракат ҳам қилмадик - ҳаммасини ўзи тушуниб олди. У доимо ъмен ҳақимда, оилам ҳақида ҳикоя қилувчи китоб ўқишни хоҳлайман,' дейди.»\n«Менинг камалакранг оилам»нинг чоп этилиши Зринка ва унинг оиласига қувонч олиб келгандир, лекин Католик Черкови қўлловини олган консерватив қарашдаги ташкилотлар уни ўзлари ҳақ деб ҳисобловчи жамият тартибларига тўғридан-тўғри таҳдид сифатида баҳолайдилар. Бундан беш йил муқаддам бундай ташкилотлар ўша пайтдаги ҳукуматнинг бир жинсли никоҳни легаллаштириш борасидаги режаларини референдум ташкил қилиш йўли орқали йўққа чиқаришга эришган эдилар. Эндиликда улар ушбу болалар китобини нишонга олмоқда.\nФото муаллифлик ҳуқуқи MY RAINBOW FAMILY\nVigilare номли бир ташкилот ўз миссиясини «фарзандларни вояга етказадиган эркак ва аёл ўртасидаги никоҳнинг асл (табиий) ўзлигини тарғиб этиш» билан ифодалайди.\nМазкур ташкилот «Менинг камалакранг оилам»ни «ҳомосексуал пропаганда» деб ҳисоблайди ва таълим вазирини китобни мактабларда тақиқлашга ундамоқда. Vigilare интервью ташкил қилиш учун юборилган такрорий сўровларни жавобсиз қолдирди.\n38 ёшли гей доктор Ирландиянинг бош вазири бўлди\nЗагребдаги Ривожланиш ва Халқаро Муносабатлар Институтидан Сенада Село-Сабич Хорватия беш йил олдин Европа Иттифоқига қўшилганидан буён консерватив кучларнинг қайта фаоллашганлигини қайд этади.\n«Хорватия ЕИга қўшилиш жараёни чоғида хатога йўл қўйди - биз ушбу йўлга қарши бўлган ҳар бир шахс овозини бўғдик ва маргиналлаштирдик. Сиёсий партиялар Хорватиянинг ўта либерал, тараққийпарвар ва эгалитариан имиджини яратишди. Аслида эса, бу имидж танганинг бир томони эди, холос.»\nБир жинсли ота-оналар ҳаёти тасвирланган эртак китобга қаршилик ижтимоий инқироз аломатларидан бири, холос. Мамлакатда кескин миллатчилик кайфияти ҳам ошиб бормоқда ва, ҳатто, Ҳолокауст воқеаларини инкор қилишга қаратилган қатор ҳаракатлар ҳам қайд этилган.\nБир мунча вақт олдин фашистча шиор туширилган тахтача Ясеновач консентрацион лагери ўрнида барпо қилинган ёдгорлик яқинига ўрнатиб кетилган эди. Маҳаллий ҳокимият уни олиб ташлаш учун деярли бир йил сарфлади.\nҲозирги вазиятни «таҳликали вақт,» деб тасвирлайди Сенада Село-Сабич.\n«Ҳозирги ҳолат узоқ вақтли сиқувдан сўнг эркин нафас ола бошлаган консерватизмнинг вақтинчалик зўрайиши холос ва бу фаоллик яқин келажакда сўнади, деб умид қиламан. Акс ҳолда, биз тамоммиз.»\nБироқ китоб нашриётчиси некбинликни афзал билади. Бир жинсли оилаларни қўллаб-қувватловчи «Хорватия Камалакранг Оилалари» гуруҳи асосчиларидан бири Даниел Мартинович сўзларига кўра, китоб юзасидан ижобий фикр билдириш фақат озчилик гуруҳлар билан чекланиб қолмаган.\nЭҳтимол бу китоб бизга ўзгариш учун умид қилиш имконини берар\nДаниел Мартинович, «Хорватия Камалакранг Оилалари» асосчиларидан бири\n«Аввалига, асосан, ўзимиз, дўстларимиз ва тарафдорларимиз учун мўлжаллаб, китобни атиги 500 ададда чоп этдик. Бироқ китоб теварагидаги мунозаралар тобора жамият ичида авж олиб борар экан, кўплаб ота-оналар бизга мурожаат қила бошлади. Улар 'бизнинг ЛГБТга алоқамиз йўқ, лекин биз китобингизни болаларимизга кўрсатиб, тенглик, бағрикенглик ва турфа-хиллик мавзуларини муҳокама қилиш истагидамиз,' дер эдилар.»\n«Эҳтимол бу китоб бизга ўзгариш - янада бағрикенгроқ жамият сари интилиш - учун умид қилиш имконини берар.»\nImage caption «Менинг камалакранг оилам»\nТаълим вазирининг ушбу ҳолатга муносабати ҳам жаноб Мартиновичнинг анъанавий турмуш тарзи тарафдорлари бўлмиш Католик гуруҳлар қанчалик шовқин-сурон кўтармасин, улар фикр билдиришдан тийилиб туришни маъқул кўрувчи аксарият кайфиятини тўла намоён қилмаслиги ҳақидаги қарашларида жон борлигини кўрсатади.\nБлазенка Дивжак Vigilare'дан келган очиқ даъват хатини рад этгани ҳақида сўзлаб, болалар «Менинг камалакранг оилам»ни ўқиш ёки ўқимаслигини ҳал қилишга ота-оналаргина ҳақли эканлигини таъкидлайди.\nҲозирги вазиятни 1980-йилларда Буюк Британияда бўлган воқеалар билан қиёслаб кўрсак. Маргарет Тетчер ҳукуматида таълим вазири бўлган Кеннет Бейкер ҳам мамлакатда илк бор бир жинсли никоҳни тасвирловчи болалар китобининг чоп этилишига қарши чиққан эди. Бейкер «Женни Эрик ва Мартин билан яшайди» деб номланувчи ўша китобни 'беадаб ҳомосексуал пропаганда' сифатида кўрсатган эди. Балки ушбу тавсиф 30 йилдан сўнг Vigilare учун илҳом манбаи бўлиб хизмат қилган бўлса ажаб эмас.\nҲозирда бу масалага нисбатан муносабатлар Британияда ўзгарган. Шунингдек, Зринка Знидарчич ҳам Хорватияда жадаллашиб бораётган очиқлик бир кун ўз мевасини бериши, «Менинг камалакранг оилам» эса бир жинсли никоҳга нисбатан билдириладиган салбий муносабатларни камайтиришда роль ўйнашидан умидвор.\n«Одамлар менинг рафиқам ва оилам борлигидан хабар топишганда менга нисбатан хеч қандай салбий муносабат билдиришмаган,» дейди Зринка.\n«Одамлар фикрини ўзгартиришнинг энг яхши йўли онгни ривожлантириш, уларга биз билан учрашиш ва биз билан оддий шахслардек алоқага киришларига имкон беришдир.»


30 ёшда биз қиладиган энг катта хатoлар ва улар бизни нимага ўргатади | LifeHaq.uz\nOдамлар 30 ёшида тез-тез жиддий хатoларга йўл қўйишади, уларнинг натижалари эса бутун ҳаётлари давoмида уларга ҳамрoҳлик қилади. Сизга ўз хатoлари ҳақида сўзлаб берган ва улардан oлган сабoқлари ҳақида бўлишган oдамларнинг фикрларини тақдим этамиз.\nҚуoранинг (Quora) бир фoйдаланувчиси жуда муҳим савoл берди:\n«Сиз 30 ёшингизда қилган энг катта хатo нима ва у сизга нимани ўргатди?\nСавoл жoнли ва шиддатли мунoзараларга сабаб бўлди, уларнинг энг қизиқарлилари қуйида келтирилган.\nБиз сизни Қуoра (Quora) фoйдаланувчилари каби фаoл бўлишга чoрлаймиз ва мавзуга oид шарҳларингизни қoлдиришни сўраймиз.\nҲаётни иккинчи даражага чиқариб қўйманг\nМен асoсий хатoларимдан бири, иш ва карерага жуда кўп вақт бағишлаб, қoлган бoшқа нарсаларни иккинчи даражага чиқарганим деб биламан. Қoлган бoшқа нарсалар деганда oилам, дўстларим ва ҳаттo ўзимнинг салoматлигимни назарда тутяпман.\nМен бундай oғир шарoитлар салoматлигимга зарарли етказишига умуман эътибoр қилмадим ва мунoсабатларга керакли даражада эътибoр бермадим.\nOртга қараб, мен бирoр муҳим ва қадрли нарсани эслай oлмайман. Бу йиллар фақат муҳим туюлган сoхта мақсадлар сари oхири йўқ пoйга эди.\nШунинг учун, энди мен ўтказиб юбoрган барча нарсаларга етишмoқчиман. Аслида менга нима муҳим эканлигини англаш учун кўп вақт сарфладим, лекин буни жуда кеч тушунмаганимдан хурсандман ва менда ҳаётни ўзим хoҳлагандек яшаш имкoнияти бoр.\nСoғлигингиз ҳақида қайғуринг. Бу энг биринчи ва муҳим устувoр вазифадир. Ёшингиз 30 да, сиз эса аллақачoн ўзингизни чарчаган ва ҳаётдан қийналган oдамдек ҳис қиласиз.\nСиз бутун умр ишлайсиз. Ёшлик эса ҳаётда фақат бир марта бўлади. Бу вақтни қўлдан чиқарманг. Вақтни фақатгина ишга сарфламанг – мулoқoт қилинг, шахсий ҳаётингизни қуринг, ўзингизни фақат уй ва иш билан чегаралаб қўйманг. 20 ва ҳаттo 30 йилдан кейин сизда эслашга арзийдиган нимадир бўлсин.\nВақтни ғазабга сарфламанг\nМен бу айнан сиз излаётган жавoб эканлигига ишoнчим кoмил эмас, лекин барибир айтаман: 30 ёшингизда сиз қилган энг катта хатo жаҳл эди.\nМен жудаям кўп вақтимни, бoшлиқлар, ҳамкасблар, сиёсатчилар, мени ташлаб кетган қизларга ва шунчаки мени алдаган oдамларга жаҳл қилиб беҳуда ўтказдим.\nҒазабим асoсли эди. Ҳаттo, ҳoзир oртга бoқиб, бунга арзирли сабаблар бoрлигини тушунаман, бирoқ айни пайтда ғазабим беҳуда вақт сарфлашдан бoшқа нарса эмаслигини англайман.\nМен бу билан ғазабланган кишиларимга эмас, фақат ўзимгагина зиён етказдим.\nҲаётингиздаги oдамларни қадрланг\nМен ажoйиб бир қизни учратдим ва уни чиндан севиб қoлдим. Лекин кўп ўтмай, ҳаётимда чиндан ҳам яқин oдам бoрлигини мен oддий ҳoл деб қабул қила бoшладим. Енг ёмoни, менинг мағрурлигим, унинг мен учун қанчалик қадрли еканлигини кўрсатишимга йўл қўймасди. У узoқ вақт давoмида мунoсабатларимиз учун курашди, лекин oхир-oқибат у мени тарк этди. Ҳoзир у бoшқага турмушга чиққан.\nБиз ҳали ҳам дўстмиз, тез-тез мулoқoт қиламиз. Бу жаҳаннамга ўхшайди, лекин уни умуман кўра oлмасликдан яхширoқ.\nБундан қандай сабoқ oлдим? Қип-қизил аҳмoқ бўлманг. Севимли oдамингизга эътибoр қаратинг, ҳар куни, ҳар бир дақиқада уни қандай севишингиз ва қадрлашингизни кўрсатинг.\nАгар аҳмoқoна иш қилганингизни билсангиз, жин ургур ғурурга тупуринг ва кечирим сўранг.\nЎзингизни бoшқалар билан таққoсламанг\nМенинг энг катта хатoйим: 30 ёшга кирганимда, мен дарҳoл бутун умр oрзу қилган, ўша юксак чўққига кўтариламан деб ўйлагандим. Лекин мен дoим ўзимни мендан ёш ва анча муваффақиятли бўлганлар билан таққoслай бoшладим. Бoшқаларда уй-жoй, гуллаётган бизнес ва oила бўлган бир пайтда, менда ҳеч нарса йўқ эди.\nЭнди тушундимки, бoшида кимдир мендан муваффақиятли бўлгани учунгина, мен қўлларимни тушириб таслим бўлмoқчи эдим. Ўзингизни бoшқалар билан сoлиштирманг ва 30 ёшимда ҳамма нарсага эриша oламан деб ўйламанг. 30 ёшда ҳаёт тугамайди, фақат бoшланади.\nМенинг бoлалигимиздан бирга ўсган бир неча яқин дўстларим бoр эди.\nТўйимдан кейин дўстларимдан узoқлаша бoшладим, чунки рафиқамни хафа қилишни хoҳламасдим. Мен уларга қўнғирoқ қилмадим, меҳмoнга чақирмадим, улар билан клуб ва барларга, балиқ oвига бoрмадим. Яъни, илгари биз бирга қилган нарсаларнинг ҳеч бирини қилмадим.\nЎша пайтда мен бу ҳақда ўйламаган эдим, тўғри иш қиляпман деб билардим, чунки улар менга бирoдарларимдек эди ва мени тушунишлари керак эди.\n18 йил ўтгач, никoҳим бузилди ва мен эски қадрдoн дўстларимни жуда сoғиндим. Дўстлигимизни қайтаришга ҳаракат қилдим, лекин oрадан шунча вақт ўтди, ҳаётимизда жуда кўп ўзгаришлар бўлди ва биз учрашганимизда ҳам дўстларим жуда узoқлашгандай туюлади. Мен ҳали ҳам дўстлигимизни қайтаришга умид қиламан, лекин бунга вақт талаб этилишини тушунаман.\nСизга маслаҳатим: дўстларингизни бирoдарларим деб ўйламанг. Бирoдарингиз сиз ундан нафратлансангиз ҳам, барибир бирoдарингиз бўлиб қoлаверади.\nДўстингиз абадий дўст бўлиб қoлмаслиги мумкин. Дўстлик дoимий эътибoр ва иштирoкни талаб қилади\n28/09/2020 09:39:00 28 0 Манба: lifehacker.ru


Сафар доирасида мамлакатимизнинг Испаниядаги элчихонаси Фуқаролик жамияти шаклланишини мониторинг қилиш мустақил институти билан ҳамкорликда Сан Пабло — Мадрид университетининг Гуманитар тадқиқотлар институти кўмагида “Ўзбекистонда терроризм ва экстремизмнинг олдини олиш ҳамда уларга қарши курашда маҳаллий ўзини ўзи бошқариш органларининг ўрни” мавзуига бағишланган давра суҳбати ташкил қилди.\nИштирокчилар ўзбек халқи анъаналарини ўзида мужассам этган ноёб ижтимоий институт — маҳалланинг ўзига хос жиҳатлари ҳақидаги маълумотлар билан яқиндан танишдилар.\n“Ўзбекистонда маҳалла институти: тарихий тажриба ва замонавийлик” номли ҳужжатли фильмнинг тақдимоти ҳам фуқароларнинг ўзини ўзи бошқариш органлари шаклланишидаги тарихий-маданий асослар ҳамда мамлакатнинг замонавий ижтимоий ҳаётида уларнинг тутган ўрни ҳақида атрофлича тасаввур уйғотишга кўмаклашди.\nДавра суҳбатида сўзга чиққан Фуқаролик жамияти шаклланишини мониторинг қилиш мустақил институтининг Хорижий тажрибани ўрганиш ва халқаро ҳамкорликни ривожлантириш сектори раҳбари Р. Ҳамроева маҳалла фаолиятининг меъёрий-ҳуқуқий асослари ҳамда бугунги кунда мазкур институт ижтимоий-иқтисодий аҳамиятга молик бўлган 30 дан зиёд вазифаларни бажараётгани ҳақида батафсил тўхталди.\n— Аҳоли билан аниқ мақсадга йўналтирилган маънавий-ахлоқий ва тарбиявий ишларни олиб боришда маҳалланинг аҳамияти, айниқса, каттадир — деди у. — Мазкур маскан ҳуқуқбузарликлар, жумладан, фуқароларнинг турли оқимлар, гуруҳлар ҳамда террорчилик ташкилотлари таъсирига тушиб қолишининг олдини олишда амалий механизм вазифасини бажармоқда. Ҳар бир фуқаролар йиғинида маҳалла посбонлари фаолияти йўлга қўйилган, улар ҳуқуқ-тартиботни муҳофаза қилувчи идораларга жамоатчилик тартиби ва хавфсизлик таъминланишига кўмаклашмоқда. Бу тузилмалар ёшларнинг экстремистик ҳаракатлар ҳамда гуруҳлар таъсирига тушиб қолишининг олдини олиш мақсадида тарғибот ишларини олиб боришади.\nФуқароларнинг ўзини ўзи бошқариш органларининг ҳуқуқни муҳофаза қилиш идоралари билан ўзаро ҳамкорлиги борасида тўпланган тажриба давра суҳбати қатнашчиларида катта қизиқиш уйғотди. Шу ўринда экстремистик ташкилотлар таъсирига тушиб қолиш сабабларини ўрганиш бўйича маҳаллаларнинг диний арбоблар, исломшунос, руҳшунос ва жамиятшунослар билан самарали ҳамкорлик қилаётгани масаласига алоҳида эътибор қаратилди.\nТадбирда кўтарилган масалалар юзасидан қизиқарли мунозаралар бўлиб ўтди.\n— Ўзбекистон ижтимоий-иқтисодий ҳаётининг ташкил этилишида маҳалла ҳақиқатан ҳам жуда фойдали вазифаларни бажармоқда, — деди Сан Пабло — Мадрид университети профессори, диний экстремизм ва терроризм масалалари бўйича эксперт Антонио Алонсо. — Бу институт таълим, ижтимоий кўмак кўрсатиш, иш билан таъминлаш масалаларида аҳолига ёрдам бермоқда. У, айниқса, маънавий-ахлоқий қадриятларни қўллаб-қувватлаш ҳамда мустаҳкамлаш бўйича лойиҳаларни амалга ошириш орқали ёшларни тарбиялашда алоҳида ўрин тутмоқда.\nМенингча, радикал диний оқимлар ёш авлод ҳаётига кириб боришга уринаётган ҳозирги мураккаб замонда ўзбек маҳалласи бу хавфли иллатнинг олдини оладиган ва уни даволайдиган ўзига хос ижтимоий дори сифатида ўзини намоён қилмоқда. Экстремизм мафкураси ҳамда терроризм тарқалиши хавфи Европада ҳам тобора ўсиб бораётган бир шароитда Ўзбекистоннинг ёшлар радикаллашувининг олдини олиш бўйича илғор тажрибасини ўрганиш юзасидан минтақамизда қизиқиш мавжуд. Аниқроқ айтганда, маҳалла феноменини синчиклаб ўрганмоқ лозим. Бу бизга Ўзбекистоннинг диний экстремизм ва терроризм билан курашиш борасида эришган муваффақиятларини теран англашимизга кўмаклашади.\nМазкур рукндаги бошқа мақолалар: « Германияда ватандошлар билан учрашув\tРежасини ўзгартирмайди »


КАСАЛЛИКНИ ДАВОЛАГАНДАН КЎРА...\nИнсон учун энг улуғ неъматлардан бири соғлиқдир. Зеро, жисмонан соғлом кишининг руҳияти ҳам соғлом бўлади. Ана шу мақсадда ИИВ Марказий аппарат ходимлари, пенсионерлари ва уларнинг оила аъзоларини ҳамда тизимда фаолият олиб бораётган эркин ёлланган ишчиларни чуқурлаштирилган тиббий кўрикдан ўтказиш акцияси ташкил этилди.\nУнда Соғлиқни сақлаш вазирлиги тасарруфидаги республика илмий-амалий тиббиёт марказлари ва тиббиёт институтларининг малакали мутахассислари, ИИВ Марказий госпитали, Марказий поликлиникаси етакчи мутахассис-шифокорлари иштирок этмоқда. Тиббий кўрик 26 ноябрдан 1 декабрга қадар ИИВ Марказий поликлиникасида бўлиб ўтади. Текширув натижаларига кўра беморлар касаллигининг ҳолатига кўра, амбулатор ёки стационар шароитда, саломатлигида жиддий хавф бўлган касаллар эса мутахассис-шифокорлар хулосаси ва тавсияси асосида ИИВ Марказий госпиталида даволанишади.\n– Касалликни даволагандан кўра, унинг олдини олган афзал, –дейди Республика ихтисослаштирилган терапия ва тиббий реабилитация илмий-амалий тиббиёт маркази гастроэнтерология бўлими мудири Элнора Дўстмуҳаммедова. – Зеро, соғ-саломат бўлсангизгина ишингизда унум, оилангизда хотиржамлик бўлади. Қабул эрталаб соат тўққиздан деб эълон қилинган бўлса-да, барвақт келиб навбат олиб турган кўплаб беморларни кузатдим. Демак, тиббий кўрикдан ўтаётганларнинг бизга айтадиган «дард»лари кўп, биз уларни эшитишимиз ва қўлимиздан келганча ўз тавсияларимизни билдиришимиз шарт деб ўйлайман. Беморлар орасида гастрит, ўн икки бармоқли ичак ва меъда яраси, гепатит, холецистит, жигар циррози, панкреатит, колит, ичак дисбактериози бўйича мурожаатлар бўлди. Фурсатдан фойдаланиб, шуни алоҳида таъкидлашни истардимки, айрим ходимлар гоҳо ишдан ортмай, ўз вақтида тушлик қилмайди ва бирдан кўп овқат еб қўяди ёки ишдан уйга алламаҳалда қайтиб, таомни наридан-бери тановул қилиб, ёнбошлаганча ширин уйқуга кетади. Айнан мана шу нотўғри овқатланиш организмда диск чурраси касаллигини келтириб чиқармоқда. Яна бир гап, шифокор тавсиясисиз билиб-билмай, айниқса, оч қоринга ичилган дориларнинг организмга фойдадан кўра кўпроқ зарар эканини ҳам унутманг.\n– Бундан икки йил аввал юрагим хасталаниб қолди. Узоқ даволаниб, юрак-қон томиримга стент қўйдиришга мажбур бўлдим, – дейди нафақадаги катта сержант Баҳриддин Лутфуллаев. – Вақти-вақти билан даволанаман, Марказий поликлиника шифокорлари доим хабардор бўлиб туришади. Уйга қўнғироқ қилиб, тиббий кўрик ўтказилаётгани, албатта, текширувда қатнашишимни тайинлашди. Ҳозиргина врач-кардиолог қабулига кириб чиқдим. У аввал қон босимимни ўлчади, анкетамни синчиклаб кузатиб чиқди, сўнг менинг шикоятларимни тинглади. Юракни соғлом ва бақувват сақлаш учун ортиқча асабийлашмаслик, кўп пиёда юриш кераклигини тайинлади, югуриш ва оғир жисмоний ҳаракатлар мумкин эмаслиги ҳақида огоҳлантирди. Бошқа яна кўплаб муҳим тавсиялар берди. Шифокорлардан миннатдорман.\n– Худога шукр, етмиш ёшдан ошдим, турмуш ўртоғим истеъфодаги подполковник Баҳодир Назаровнинг ёши етмиш бешга қараб кетди. Узоқ умр кўришнинг биринчи сири – соғлом турмуш тарзи деб ҳисоблайман, – дейди Муаззам Назарова. – Кексая борганинг сари бу умринг қоидасига айланиб кетар экан. Икки ўғлим ички ишлар органида ишлайди, уларга ҳам биринчи навбатда саломатлигига бефарқ бўлмаслигини тайинлайман. Чунки ёшликда айримлар ишга берилиб кетиб: «Майли, тузалиб қоламан! Ўтиб кетади!» деб касалини ҳам унутишади. Бу эса кексайгач, ўз асоратини кўрсатмай қолмайди. Вақтида ишлаб, вақтида дам олиш керак.\nИчки ишлар органлари ходимлари, фахрийлари ва уларнинг оила аъзоларини тиббий кўрикдан ўтказишда Ўзбекистон Республикаси Соғлиқни сақлаш вазирлиги билан ҳамкорлик қилиш бундан буён анъанавий тус олади, деб умид қиламиз.


Футбол - Ўзбекистонда сўз эркинлиги учун қолдирилган ягона майдон\n13 апрел 2021, Тошкент вақти: 00:23\nUzbekistan- Uzbek football fans\nЎзбекистон сиëсати¸ иқтисоди¸ коррупция ва Каримов оиласининг мамлакат иқтидорига конституцияга зид тарзда ëпишиб қолгани борасида мум тишлаган ўзбек матбуоти футбол муаммолари ҳақида бемалол ëзмоқда.\nЎзбекистонда футбол бемалол танқидий фикр айтиладиган ягона майдон¸ деган мазмундаги эшиттиришда футбол борасида танқидий фикрлари билан танилган журналист Бобомурод Абдуллаев иштирок қилди.\nТошкентлик футбол шарҳловчиси Фарҳод Нотбўтаев ва футбол борасида блоглар ëзиб борадиган Ҳамбургда истиқомат қилувчи журналист Малик Мансур ҳам сўз эркинлигининг Ўзбекистондаги ҳажми футбол майдони билан тенг¸ деган фикр билдиришди.\nФутбол бўйича 2014 йил Бразилияда бўладиган жаҳон чемпионати плей-офф босқичи жавоб учрашувида Ўзбекистон миллий терма жамоаси Пахтакор стадионида Иордания терма жамоасини қабул қилди ва пеналтилар сериясида 9-8 ҳисобида мағлубиятга учради. Бу мағлубият¸ қолаверса сўнгги ўйин пайтида "Пахтакор" марказий стадионида чироқ ўчиб қолгани айни кунларда ўзбек жамоатчилиги орасида очиқ мунозараларга сабаб бўлди.\nБу мунозаралар аксининг ўзбек матбуотига ҳам кўчгани кўрилди.\nБу аснода ўзбек футболини танқид қилувчи шеър ва қўшиқлар тўқила бошланди.\nЎзбек футболи - сўз эркинлигининг ягона майдони


Франсуа Рабленинг “Гаргантюа ва Пантагрюэль” асари муҳокама қилинди. 13.09.2017 16:38\n2017 йилнинг 13 сентябрь куни “Китобхонлар клуби”нинг навбатдаги машғулотида Франсуа Рабленинг “Гаргантюа ва Пантагрюэль” асари муҳокама қилинди.\nЖаҳон адабиётининг буюк намояндаси Франсуа Рабле 1494 йилда Турень Шинон шаҳрида туғилган ва 1553 йилда Парижда вафот этган.\nЁшлигида монах бўлиб, 1527 йили монастирни тарк этган ва ҳуқуқ, топография, археология, тиббиётни ўрганган. Шу соҳалар бўйича бир қанча илмий асарлар яратган. 1537 йилда тиббиёт доктори бўлган. Ф.Рабле 5 қисмдан иборат дунёга машҳур асари “Гаргантюа ва Пантагрюэль” романининг 4 қисмини 1533-53 йилларда ёзиб нашр эттирган. Асарнинг 5 қисми эса Ф.Рабледан қолган материаллар асосида номаълум муаллиф томонидан 1564 йилда ёзиб тугатилган.\nФ.Рабленинг бу романи Уйғониш даври француз маданиятининг ўша давр диний ва сиёсий ҳаётининг фалсафий, педагогик ва илмий тафаккурининг, ижтимоий ҳаёт ва маънавий интилишларнинг чинакам бадиий энциклопедияси ҳисобланади.\nАсарда ёзувчи ҳаёлий мамлакат ва персонажларни, ўта муболағали воқеаларни тасвирлашда ҳазил, мазах, истеҳзо кабилардан фойдаланган.\nУшбу асар билан Ўлкашунослик секторининг етакчи кутубхоначиси Қодирова Дилоромхон йиғилганларга Ўрта асрларда мунофиқликка қарши қарашларни, ўз даврининг идеалларини халқ оғзаки ижоди руҳидаги бўртирма, яъни девқомат одамлар образлари орқали ифодаланганлигини тушунтириб ўтди.\nАсар юзасидан берилган саволларга Д.Қодирова жавоб берди.


Аллоҳ таолога итоат қилувчи инсонни бутун борлиқ яхши кўради - Hidoyat.uz\nАсосий саҳифа Мақолалар Аллоҳ таолога итоат қилувчи инсонни бутун борлиқ яхши кўради\nЧоп этилди Dekabr 9, 2019 Аллоҳ таолога итоат қилувчи инсонни бутун борлиқ яхши кўрадиda fikr bildirishni o'chirish\nРасулуллоҳ соллаллоҳу алайҳи васаллам инсониятнинг борлиқ каби Аллоҳ таолога итоат қиладиган бўлиши учун келган эдилар. Чунки, борлиқ ўзининг жонсиз нарсалари, ўсимликлари, жонзотлари билан биргаликда Аллоҳ таолога бўйсунувчидир. Борлиқда юз берадиган барча нарса Аллоҳ таолонинг иродаси билан амалга ошади. Лекин инсонга жузъий ихтиёр берилгани сабабли унда итоаткорлик ва осийлик содир бўлиб туради. Инсонда содир бўлиб турадиган борлиқ билан ҳамоҳанг бўлмаслик ҳолатини тузатиш учун Ҳақ субҳанаҳу ва таоло Пайғамбар юбориб, Пайғамбарига китоб нозил қилиб туради. Ҳа, фақатгина инсон баъзида Роббисини унутиб, Унга итоат қилмай қўяди.\n“Осмонлардаги кимсалар, ердаги кимсалар, қуёш, ой, юлдузлар, тоғлар, дарахтлар, жониворлар ва одамлардан кўплари, албатта, Аллоҳга сажда қилишини кўрмайсанми? Кўпларига эса, азоб ҳақ бўлди. Кимни Аллоҳ хор қилса, уни икром қилгувчи бўлмас. Албатта, Аллоҳ хоҳлаган нарсасини қилади”. (Демак, дунёдаги барча мавжудот Аллоҳ таолога сажда қилади. Уларнинг қандай сажда қилишини Аллоҳнинг Ўзи билади. «Осмонлардаги кимсалар, ердаги кимсалар Аллоҳга сажда қилади», деб қўйилса, кифоя эди, бутун борлиқнинг сажда қилиши тушунаверилар эди. Лекин баъзи махлуқлар алоҳида қайд этилди, чунки баъзи одамлар ўша махлуқларга–қуёш, ой ва юлдузларга сажда қиладилар. Оятда ўша нарсаларнинг Аллоҳга сажда қилишини таъкидлашдан мақсад улар худо бўла олмаслигини яна бир бор таъкидлашдир. Бутун борлиқ ҳеч бир истисносиз Аллоҳга сажда қилаётгани айтилган бўлса ҳам, одамларга келганда, «кўплари» сажда қилмасликларига ишора этилмоқда. Ҳа, фақат одам боласигина Аллоҳга исён қилади. Аллоҳга сажда қилмагани учун, кофир бўлгани учун уларга азоб ҳақ бўлди. Аллоҳнинг азобига дучор бўлганлар икки дунёда хордир.) (Ҳаж сураси, 18-оят).\nАслида инсонларнинг ҳаммаси ҳам борлиқ каби Аллоҳ таолога итоат қилиш керак эди. Борлиқнинг Аллоҳ таолога бўйсунишини юқорида айтдик. Шунинг учун Аллоҳ таолога бўйсунувчи бу борлиқ Аллоҳ таолога итоат қилувчи инсонни яхши кўради, унга улфат бўлади. Борлиқ ўзи итоатли бўлгани учун итоатли инсонларни ёқтиради.\nБорлиқ Аллоҳ таолога тасбеҳ айтади, бўйсунади, аммо инсон баъзан итоатсизлик қилиб, тасбеҳ айтишни унутади. Аллоҳ таоло инсонни ҳам борлиқ каби Ўзига итоатли бўлишига изн берганда, ҳаммани итоатга чорловчи пайғамбар юборади. У пайғамбар бутун инсониятни борлиқ билан ҳамоҳанг бўлишга, Аллоҳ таолога бўйсунишга чақиради. Шунинг учун борлиқ у пайғамбарни яхши кўради, унинг келганидан қувонади. Бутун борлиқ Пайғамбаримиз соллаллоҳу алайҳи васалламни ана шундай яхши кўради.\nИслом дини келишидан олдин Арабистон яриморолида жоҳилият даври, яъни Аллоҳ таолога итоат қилмайдиганлар жамияти мавжуд эди. Муҳаммад соллаллоҳу алайҳи васаллам эса бутун инсониятни Аллоҳ таолога бўйсунишга даъват қилиш учун келдилар. Шунинг учун фаришталар, итоат қилувчи жинлар, тошлар, дарахтлар, ўсимликлар ва бошқа махлуқлардан иборат бутун борлиқ у зот алайҳиссаломни яхши кўриб, пайғамбар этиб юборилишларидан хурсанд бўлиши ҳеч ажабланарли иш эмас.\n«Расулуллоҳ соллаллоҳу алайҳи васаллам: «Албатта, мен Маккада бир тошни билурман. У менга (пайғамбар этиб) юборилишимдан олдин салом берар эди. Албатта, уни ҳозир ҳам танийман», дедилар».\nЮқорида борлиқ ҳам тасбеҳ айтади дедик. Ҳа, шундай. У ўзига хос тарзда тасбеҳ айтади. Унда ҳам хурсанд бўлиш ёки хафа бўлиш деган нарсалар бор.\n“Унга етти осмону ер ва улардаги кимсалар тасбеҳ айтур. Унинг ҳамди ила тасбеҳ айтмаган ҳеч бир нарса йўқ. Лекин уларнинг тасбеҳини англамассизлар. Албатта, у ҳалийм ва сермағфират зотдир”. (Араб тилида тасбиҳ айтиш «Аллоҳни поклаб ёд этиш» маъносини англатади. Ушбу ояти карима бутун борлиқ, барча мавжудот Аллоҳ таолони айбу нуқсондан поклаб тасбиҳ айтишини таъкидламоқда.) (Исро сураси, 44-оят).\nҲа, осмону ер ва улардаги кимсалар Аллоҳ таолога тасбеҳ айтади. Биз тасбеҳ айтишда лафзалар ва тилни ишлатамиз. Борлиқнинг тасбеҳ айтаётганини эшитмаганимиз учун баъзи уламолар “Борлиқнинг тасбеҳ айтиши дегани бутун борлиқ Аллоҳ таолонинг борлигига ва бирлигига далолат қилиши деганидир” дейишган. Биз уларга айтамиз “Тўғри, сизлар айтганингиздек, бу тасбеҳ “Далолат тасбеҳи” ҳамдир. Аммо борлиқнинг ҳақиқий тасбеҳ айтишини ҳам ман этолмайсизлар. Агар фақат “Далолат тасбеҳи”нинг ўзи бўлганида сизлар ушбу тасбеҳни тушунолмаган, англолмаган бўлишингиз керак эди. Аллоҳ таоло юқоридаги оятда “Лекин уларнинг тасбеҳини англамассизлар” деб айтган. Демак, “Далолат тасбеҳи”дан ташқари сизлар тушуна олмайдиган тарздаги тасбеҳ ҳам борлиги бу оятдан маълум бўляпти.\nБорлиқнинг тасбеҳ айтиши ҳақида сўз юритар эканмиз, бунга ишора қилувчи оятларни келтиришда давом этамиз.\nАллоҳ таоло Қуръони Каримда яна шундай марҳамат қилган:\n“Батаҳқиқ, Биз Довудга Ўзимиздан фазл бердик. “Эй тоғлар, у билан бирга (тасбиҳни) қайтар ва қушлар ҳам”, (дедик). Ва унга темирни юмшоқ қилдик” (Сабаъ сураси, 10-оят).\n“Довуд билан бирга тасбиҳ айтсин деб тоғларни ва қушларни бўйинсундириб қўйдик. Шуларни қилгувчи бўлган Бизмиз” (Анбиё сураси, 79-оят).\nДемак, тоғлар Довуд алайҳиссалом билан ҳам, у кишидан бошқалар билан ҳам тасбеҳ айтади.\nҲар бир нарсанинг ўз тили, мантиғи бор. Биз у тилни билмаганимиз учун уларнинг гапларини, айтадиган нарсаларини тушунмаймиз. Агар Аллоҳ таоло бирор бандасини ўша нарсаларнинг тилларини тушунадиган қилиб қўйса, у банда ўша жонзотларнинг тасбеҳини тушуна олган бўлади. Бунга мана бу оят далилдир. Аллоҳ таолонинг ушбу оятига эътибор беринг:\nحَتَّى إِذَا أَتَوْا عَلَى وَادِي النَّمْلِ قَالَتْ نَمْلَةٌ يَا أَيُّهَا النَّمْلُ ادْخُلُوا مَسَاكِنَكُمْ لَا يَحْطِمَنَّكُمْ سُلَيْمَانُ وَجُنُودُهُ وَهُمْ لَا يَشْعُرُونَ فَتَبَسَّمَ ضَاحِكاً مِّن قَوْلِهَا وَقَالَ رَبِّ أَوْزِعْنِي أَنْ أَشْكُرَ نِعْمَتَكَ الَّتِي أَنْعَمْتَ عَلَيَّ وَعَلَى وَالِدَيَّ وَأَنْ أَعْمَلَ صَالِحاً تَرْضَاهُ وَأَدْخِلْنِي بِرَحْمَتِكَ فِي عِبَادِكَ الصَّالِحِينَ\n“Токи улар чумолилар водийсига келганларида, бир чумоли: “Эй чумолилар, масканларингга киринглар, Сулаймон ва унинг аскарлари сизларни билмасдан эзиб юбормасинлар”, деди”. (Чумолилар ҳам асалариларга ўхшаб, ажойиб интизомга эга. Ҳали-ҳануз уларнинг жамоат бўлиб яшашлари сири англанган эмас. Бу оятда улар бир-бирларини хавф-хатардан огоҳ этишлари айтилмоқда.)\n“Бас, у унинг сўзидан табассум қилди ва: “Роббим, мени Ўзинг менга ва ота-онамга берган неъматларингга шукр этишимга ва сен рози бўладиган солиҳ амаллар қилишимга муяссар этгин. Ўз раҳматинг ила мени солиҳ бандаларингга қўшгин”, деди”. (Сулаймон алайҳиссалом чумолининг сўзларини эшитиб жилмайдилар.) (Намл сураси, 18-19-оятлар).\nҲа, Аллоҳ таоло Сулаймон алайҳиссаломга жонзотларнинг, шу жумладан, чумолининг тилини тушуниш неъматини бергани учун Унга шукр қилмоқдалар.\nБутун борлиқ Аллоҳ таолога бўйсунувчи эканига, у Аллоҳ таолога бўйсунмайдиган кишиларни яхши кўрмаслигига ушбу оятлар ҳам далил бўлади:\n“Мен у(аёл)нинг ва қавмининг Аллоҳни қўйиб, қуёшга сажда қилаётганларини ва шайтон уларга амалларини зийнатлаб, йўлдан тўсаётганини кўрдим. Бас, улар ҳидоят топмаслар” (Намл сураси, 24-оят).\nАллоҳ таоло ушбу оятда Ҳудҳуднинг Сулаймон алайҳиссаломга айтган гапини ҳикоя тарзида келтирмоқда. Ҳудҳуд Сабаъ маликасининг ўз қавми билан қуёшга сажда қилишидан, шайтон уларга амалларини зийнатлаб, йўлдан тўсаётганидан ташвишга тушяпти. Демак, Ҳудҳуд ҳам аслида кимга сажда қилиш кераклигини, кимга тасбеҳ айтиш лозимлигини билади.\nмавъизалари ва интернет маълумотлари асосида Нозимжон Ҳошимжон тайёрлади


24857 Ўқиш режими + -\nЎз бандаларига ибодатнинг турларини кўпайтириб берган Аллоҳ таолога беадад, беҳисоб ҳамду санолар бўлсин. Ҳаммадан аввал катта-ю кичикка салом берган севимли Пайғамбаримиз Муҳаммад Мустафо соллаллоҳу алайҳи васалламга битмас-туганмас салавот-саломлар бўлсин. Бугунги кунгача муқаддас динимиз буйруқларининг соф ҳолда етиб кeлишида бeминнат ва фидокорона хизмат қилиб ўтган саҳобаи киромлар, салафи солиҳлар ва уламоларимиздан Аллоҳ таоло рози бўлсин.\nҚарияларни қадрламаган, уларни иззат-икром этмаган, ҳақ-ҳуқуқларига риоя қилмаган инсон бу дунёда обрў топмайди, қариганида ҳурмат-эҳтиромга, иззат-икромга сазовор бўлмайди, у дунёда эса жаннатга эриша олмайди. Кексаларни эъзозламаган инсон икки дунёда ҳам хор бўлади, Пайғамбаримиз Муҳаммад Мустафо соллаллоҳу алайҳи васалламнинг умматларидан бўлмайди. Ҳадиси шарифда шундай дейилади:\nلَيْسَ مِنّا مَنْ لَم يَرْحَمْ صَغِيْرَنَا وَ يَعْرِفْ حَقَّ كَبِيرِنَا (رَوَاهُ أبُو دَاوُدُو وَ التِرْمِذِيْ)\n«Кичикларга раҳим-шафқат қилмаган ва кексаларимизнинг қадрларини билмаганлар биздан эмас», дедилар (Абу Довуд ва Термизий ривояти).\nМаълумки, миллий қадриятларимиздан бири – ёши улуғ инсонларни қадрлашдир. Зеро, кексаларнинг бебаҳо ўгитларига амал қилиб яшаш комиллик, турмуш фаровонлигимиз ва тинч-осойишта ҳаётимиз гаровидир.\n«Қариси бор уйнинг париси бор», «Қари билганни пари билмас» каби ҳикматли сўзлар неча минг йиллар мобайнида ҳаётда ўз исботини топиб келган ҳақиқат эканлигини барчамиз яхши биламиз. Аслида ҳам, бир умр меҳнат қилиб, яхши фарзанд тарбиялаб, эл-юрт корига яраб яшаётган ҳар бир инсон кексайганида ҳурмат-иззат кўриб, эъзозланиб, ҳаётидан рози бўлиб яшашга ҳақлидир.\nХалқимиз ҳамиша кексаларни ҳурмат қилиб, уларга эҳтиром кўрсатиб келган. Ёшларимиз нуронийларни кўрса, қўли кўксида, саломга шай, хизматларига тайёр туришади. Маслаҳатларию, панд-насиҳатларига ҳар доим «лаббай», деб, танбеҳларига жим қулоқ тутишади. Уйларию, дастурхонларининг тўрини ёши улуғларга атайди.\nҲазрати мир Алишeр Навоий «Ҳайрат-ул Аброр» асарида бундай ёзадилар:\nҚадимги даврларда кексаларнинг ҳурмати ниҳоятда баланд бўлган. Уларнинг йўли кесиб ўтилмаган, гапираётган сўзлари бўлинмаган, таомга улардан олдин қўл чўзилмаган, улардан олдинда юрилмаган, уларни ҳамма бирдай ҳурмат қилган.\nУстозларимиз илмда улуғ мартабаларга эришган олимларимизнинг бу мақомга сазовор бўлганларининг сабаби энг аввало улар устозларининг, ота-оналарининг, ёши табаррук кексаларнинг ҳурматларини жойига қўйишганида, деб таъкидлайдилар.\nМазҳаббошимиз ҳазрати Абу Ҳанифа раҳматуллоҳу алайҳ шундай дейдилар: «Устозим ва ота-онам ётган уй томон ҳеч қачон оёқ узатиб ётмадим, улар ўтирган уй томига чиқмадим, ҳар намоз ўқиганимда уларнинг ҳақларига дуо қилишни унутмадим».\nКекса отахону онахонларимизни, табаррук ёшдаги инсонларни эъзозлаш уларга бериладиган салом – «Ассалому алайкум»дан бошланади. Уларнинг ҳузурида ўзини хокисор тутиш, уларни кўрганда дарҳол ўрнидан туриб, ўзини ўнглаб олиш уларга бўлган ҳурматнинг изҳори саналади.\n“Камолиддин Ориф ал-Бухорий”\nЖомeъ масжиди имом хатиби\n10:25 / 11.03.2017 1633\n00:44 / 28.02.2017 1798\nИслом дини учун кўп йиллар хизмат қилган, Бухоро вилояти Жўйбори Калон аёлқизлар ўрта махсус Ислом билим юрти мудираси Мавлуда опа Ғуломованинг вафотлари давоми...\n05:02 / 21.03.2019 267\nҲар бир жамият ва ҳар бир шахс, эркак бўлсин, аёл бўлсин, гўзал ўрнакка эҳтиёжи бор. Буюк ва комил шахсиятдан ўрнак олувчи жамият аъзоси ҳар турли фазилатларга давоми...\n00:25 / 10.05.2019 235\n21:00 / 26 май 75\n14:00 / 22 май 483


5196 Ўқиш режими + -\nИслом тарихида ва бугунги кунимизда жаҳон тамаддунининг илм, ҳуқуқшунослик, тадбиркорлик, адабиёт ва бошқа соҳаларда ҳисса қўшган кўплаб муслималар бор. Мазкур мақолада ибрат олишга арзийдиган ўша аёллар ҳақида қисқача тўхталиб ўтамиз.\nАлбатта, Пайғамбаримиз соллаллоҳу алайҳи васаллам даврларида нубувват хонадонида яшаган аёлларни зикр қилишдан бошлаймиз. Хадича онамиз розияллоҳу анҳу жуда ҳам бой, тадбиркор, мулоҳазали аёл бўлганлар ва тижорат билан шуғулланганлар. Рисолат келган чоғда Пайғамбаримиз соллаллоҳу алайҳи васалламни ҳам маънан, ҳам молиявий жиҳатдан қўллаб-қувватлаб турганлар.\nОиша онамиз розияллоҳу анҳу эса Пайғамбаримиз соллаллоҳу алайҳи васалламдан ўрганган жуда ҳам катта илмни етказиб берганлар. У киши илмда тенги йўқ фақиҳа эдилар. Умму Салама онамиз розияллоҳу анҳу Расули акрам соллаллоҳу алайҳи васалламга сиёсий масалаларда доно маслаҳатлар билан кўмак берган бўлсалар, Ҳафса онамиз розияллоҳу анҳога отаси Умар ибн Хаттоб розияллоҳу анҳунинг ўлимидан кейин Қуръони Каримнинг илк нусхаси ишониб топширилган.\nФотима онамиз розияллоҳу анҳо сабр-қаноат ва зуҳдда тенгсиз бўлган бўлса, саҳобия Нусайба розияллоҳу анҳо Пайғамбаримиз соллаллоҳу алайҳи васалламни Уҳуд жангида қаҳрамонларча ҳимоя қила олган. Кейинчалик мусулмон аёллар ҳар соҳада Ислом тамаддунининг ривожланишига ўз ҳиссаларини қўшишган. Масалан, Шифо бинт Абдуллоҳ халифа Умар ибн Хаттоб розияллоҳу анҳу томонидан бозор назоратчиси ва бошқарувчиси этиб тайинланган биринчи муслима эдилар. Амро бинт Абдурраҳмон илк мусулмонларнинг иккинчи авлоди ичида кўзга кўринган олималардан бўлганлар. У киши фиқҳ ва ҳадис илмининг билағони бўлиб, халифа Умар ибн Абдулазиз томонидан алоҳида эътироф этилган. Оиша бинт Саъд ибн Абу Ваққос ҳам машҳур фақиҳа ва олималардан бўлганлар. Моликий мазҳаби асосчиси Имом Моликка дарс берганлар.\nПайғамбаримиз соллаллоҳу алайҳи васалламнинг авлодларидан бўлган Саййида Нафиса Ислом ҳуқуқшунослигидан дарс берган. У кишидан илм олиш учун олис манзиллардан ҳам талабалар келишарди. Бу талабалар орасида Шофеий мазҳаби асосчиси Имом Шофеий ҳам бор эди. У киши Имом Шофеийга молиявий жиҳатдан ҳам ёрдам берганлар.\nИлмда тенгсиз бўлган муслималардан яна бири Дамашқлик Оиша бинт Муҳаммад ибн Абдулҳодий эди. У киши ўз замонасидаги олимлар ичида Пайғамбаримиз соллаллоҳу алайҳи васалламга санади энг яқин инсон бўлганлар. Талабалари орасида машҳур муҳаддис олим Ибн Ҳажар Асқалоний ҳам бор эди. Умму Дардо Дамашқ ва Қуддусдаги катта масжидларда дарс берган. Халифа Абдулмалик ибн Марвонга ҳам дарс берган.\nАраб мусулмон дунёсининг ғарбий қисмида эса IХ асрда Фотима ал Фиҳрия яшаб ўтган. Марокашдаги энг қадимги Исломий ўқув даргоҳларидан ҳисобланган ал-Қаровиййин масжидига асос солган ва ушбу даргоҳ ҳозиргача фаолият юритади.\nIХ асрда яшаган халифа Ҳорун ар-Рашиднинг рафиқаси қиролича Зубайдани алоҳида зикр қилиш лозим. У киши кўплаб катта оммавий ишларга ҳисса қўшган. Жумладан, қудуқлар, меҳмонхоналар, сув омборлари, асосий дарвозаларда Макка зиёратчилари учун махсус қароргоҳлар қурдирган. Шу билан бирга қиролича Зубайда жамоат орасида сиёсий фикрларини билдира оладиган салоҳиятли ва закий аёл бўлган. Шоир ва ёзувчилар, дин арбобларини қўллаб-қувватлаган ва муҳтожларга ёрдам берган.\nХI асрда яшаб ўтган Банафша ар-Румия ҳам бу борада кўзга кўринган аёллардан бўлиб, Боғдодда мактаблар, кўприклар, уйсиз аёллар учун жамоат уйи қурдирган. Бундан ташқари ўзининг хусусий мактаби ҳам бўлган. Машҳур муслималар орасида Арва ас-Сулайҳи алоҳида эътирофга лойиқ. У ХI асрда 71 йил давомида Яманни бошқариб келган ва «Олийжаноб аёл» деган номга сазовор бўлган.\nХII асрда яшаган Шуҳада бинт Аҳмад ал-Ибрий Боғдодда нуфузли олимлардан дарс олди ва ўзи ҳам ҳадис ва фиқҳ илмининг катта олималаридан бирига айланди. У кишини «Аёллар фахри» деб аташган.\nСултона Шажарат ад-Дурр ХIII асрда турмуш ўртоғининг вафотидан сўнг Мисрда бошқарувни ўз қўлига олган. Султона Розия ХIII асрда яшаган бўлиб, Ҳиндистон тахтида ўтирган ягона аёл ҳисобланади. У тўрт йил давлатни бошқарган.\nХIХ асрда яшаган муслималар орасида Нигериялик Нана Асмаъуни қайд этиш лозим. У киши шоира, мударриса, олима бўлганлар.\nБу каби кўплаб аёллар Ислом тамаддунининг ёрқин вакилалари ҳисобланади ва бугунги кундаги муслима аёллар учун ўрнак, намуна деб эътироф этилади.\n21:57 / 02.02.2017 5328\n05:32 / 22.01.2017 4409\n09:00 / 10.07.2019 1273


Ўзбекистон — КХДР учрашувини Хайрулла Ҳамидов шарҳлайди\nЎзбекистон — КХДР учрашувини Хайрулла Ҳамидов...\n13.10.2018 15:57 0 119\nЭктор Купер бошчилигидаги Ўзбекистон миллий терма жамоаси октябрь ойида иккита ўртоқлик ўйини ўтказиши ҳақида аввал хабар берган эдик.\nДастлабки учрашув бугун, 13 октябрь куни соат 19:00да Тошкентдаги «Миллий» стадионида КХДРга қарши бўлиб ўтади.\nЎйинни бевосита стадионда томоша қилишни истаган мухлислар чипталарни «Миллий» стадиони кассаларидан харид қилишлари мумкин. Чипталар савдоси ўйин вақтига қадар давом этмоқда.\nБевосита стадиондан кузатиш имконига эга бўлмаганлар учун мазкур баҳс «Спорт» телеканалида тўғридан-тўғри намойиш этилади. Учрашувни Хайрулла Ҳамидов шарҳлайди.\n2019 йилнинг январь ойида БААда бўлиб ўтадиган Осиё кубогига тайёргарлик кўраётган Ўзбекистон миллий терма жамоаси октябрь ойидаги йиғини давомида 16 октябрь куни иккинчи ўртоқлик ўйинини Қатар терма жамоасига қарши ўтказади.\nМауълумот учун, Қатар терма жамоаси Ўзбекистонга қарши баҳс олдидан Эквадор термаси билан куч синашди ва 4:3 ҳисобида ғалаб қозонди.\nКХДР Хайрулла Ҳамидов ўзбекистон МТЖ


Руҳият: Мени ҳасадгўй одамлар ташвишга солади - zarnews.uz\nРуҳият: Мени ҳасадгўй одамлар ташвишга солади\nШоир, ёзувчи, эссенавис ва мусиқашунос, Бразилия модернизмининг асосчиларидан бири Марио де Андраде (1893-1945) қариган чоғида ушбу достонни ёзиб бизга қолдирган.\n“Ўтган йилларимни сарҳисоб қилдим ва яшаб ўтганимга қараганда, яшашим учун камроқ вақт қолганига амин бўлдим.\nЎзимни худди бир қути шоколад ютиб олган боладек ҳис қиляпман: у конфетларни дастлаб завқ билан ейди, камроқ қолганини англаб олганида эса шоколодларни чиндан ҳам шавқ ва лаззат билан ея бошлайди.\nҲеч нарсага эриша олмаслигимни била туриб, низом, қонун, тартиб ва ички қоидалар бўйича чеки йўқ конференциялар ўтказишга вақтим йўқ.\nЎзини ёшига мос равишда тута билмайдиган, бемаъни одамларнинг қилиқларини ҳазм қила олмайман.\nЎртамиёнлар билан курашишга вақтим йўқ. Мен худбинликка ўргатиладиган мажлисларда иштирок этишни хоҳламайман.\nҚутқу солувчилар ва қаллобларга тоқат қила олмайман. Мени мавқеи, истеъдоди ва ютуқларини қўлга киритиш учун кўпинча бошқа қобилиятли кишиларни обрўсизлантиришга ҳаракат қиладиган ҳасадгўй одамлар ташвишга солади.\nСарлавҳаларни муҳокама қилишга вақтим йўқ. Бундай қилишни асло хоҳламайман, чунки руҳим шошаётир, қутичамдаги ширинликларим тугаб боряпти.\nМен ниҳоятда одамгарчиликни биладиган инсоний кишилар билан, ўз хатолари устидан кула биладиган, ўз муваффақиятларига эришган, ўз вазифаларини биладиган ва мажбуриятлардан қочмайдиган, инсон қадр-қимматини ҳимоя қиладиган ва фақат ҳақиқат, адолат ва ҳаққонийлик тарафдори бўлишни хоҳлайдиган одамлар билан яшашни истайман. Айнан шу нарсалар билан бу ҳаёт яшашга арзигулик.\nЎзимни бошқаларнинг юрагига тега олишни биладиган одамлар билан ўраб олмоқчиман. Улар ҳаётнинг қаттиқ зарбалари орқали ўсишни ўрганган ва қалбнинг нозик дахлдорлигини сақлаб қолган.\nҲа, мен шошиламан, фақат етуклик берадиган шиддат билан яшаш учун шошиламан.\nМен учун қолдирилган ширинликларнинг ҳеч бирини исроф қилмасликка ҳаракат қиламан. Улар олдин еган ширинликларимдан кўра мазалироқ бўлишига ишонаман.\nМақсадим – ўзим, яқинларим ва виждоним билан уйғунликда интиҳомга етиш.\nСиз икки ҳаётим бор деб ўйлаб юрасиз ва даъфатан фақат битта ҳаётингиз борлигига англаб етасиз”.


«ТЕЗ ТИББИЙ ЁРДАМ»НИНГ ЙЎЛИНИ ТЎСМАНГ! — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ Маданият/«ТЕЗ ТИББИЙ ЁРДАМ»НИНГ ЙЎЛИНИ ТЎСМАНГ!\nШўрчи тумани Тиббиёт бирлашмасига қарашли «Тез тиббий ёрдам» бўлимининг автоуловлари беморларга ёрдам бериш учун чақирув бўйича йўлга чиққанларида фақат битта йўл-тиббиёт бирлашмасининг шимол тарафидаги чиқиш йўли орқали тор кўчадан Мустақиллик кўчасига чиқади. Ана шу 130 метрлик тор кўчада бир нечта дорихона ва туманда машҳур бўлган «Дийдор» ошхонаси жойлашган бўлиб, бу ошхона ва дорихоналарга ташриф буюрувчилар “автоуловлар тўхташ жойи” йўқлиги сабабли автоуловларини кўчанинг қатнов қисмида қолдиришади.\nБизга мурожаат қилувчи фуқаронинг айтишича, кундуз кунлари, айниқса тушлик пайти ва кечқурун бу кўчада бетартиб қўйилган автоуловлар туфайли “Тез тиббий ёрдам” автоуловлари беморлар манзилига ўз вақтида етиб боролмайди ва зарурат бўлганда беморни даволаш бўлимларига етказишга ортиқча вақт сарфлайди.\nБиз шу масалада Шўрчи Тиббиёт бирлашмаси бошлиғи Ў.Сафаров билан суҳбатлашдик.\n-Тиббиёт бирлашмасидан кўчага чиқиш учун аввалги асосий чиқиш йўлидан Мустақиллик кўчасига ўтишда автоуловларнинг узлуксиз оқими туфайли ноқулайликлар пайдо бўлганлиги сабабли туғруқхона бўлими орқа тарафидаги чиқиш йўлидан фойдаландик, лекин бу чиқиш йўлида ҳам муаммолар пайдо бўлгач, ҳозир фойдаланилаётган чиқиш йўлидан фойдаланмоқдамиз. Аммо шу йўлда жойлашган тадбиркорлик субъктлари бинолари олдида автоуловлар тўхташ жойи бўлмаганлиги йўлда бетартиб қолдирилган автомобиллар “Тез тиббий ёрдам” автоуловлари ҳаракатланишига халақит қилмоқдалар. Ахир, тиббий ёрдам автоуловларида шифокорлар кимнингдир отаси, онаси ёки фарзандига ёрдам бериш учун шошилишмоқда-ку! “Тез тиббий ёрдам” автоуловларининг йўлини тўсиб туриш билан кимнингдир ҳаётини хавф остида қолдириб, уларнинг ҳаётига зомин бўлиши мумкинлигини “Тез тиббий ёрдам” автоуловларининг йўлини тўсиб турган ҳайдовчилар тушунармикан?-деди бирлашма бошлиғи.\nҲа, “Тез тиббий ёрдам” чақирган беморнинг қариндошлари дақиқалар санаб кўзи йўлда бўлади, лекин улар “Тез тиббий ёрдам” ҳайдовчиси йўлини тўсиб турган автоулов эгаларига илтижо қилиб ўтказиб юборишларини сўраётганини билармикан?\nШўрчи туман ҳокимлиги мансабдор шахслари, туман ЙҲХБ ходимлари-чи? Лоақал, улар “Тез тиббий ёрдам”га беморлар ҳузурига ўз вақтида етиб боришлари учун ёрдам беришармикан?


ТУМАНДОШЛАРИМИЗ ВИЛОЯТДА ТЕНГСИЗ БЎЛИШДИ » Кизилтепа тумани хокимлиги\nКизилтепа / Янгиликлар / ТУМАНДОШЛАРИМИЗ ВИЛОЯТДА ТЕНГСИЗ БЎЛИШДИ\nНавоий шаҳрида вилоятдаги туман ва шаҳарларнинг секторлари ҳудудларида яшовчи 14 ёшли болалар ўртасида "Вилоят ҳокими кубоги” учун футбол бўйича "Сектор болалари футболи” мусобақасининг финал босқичи бўлиб ўтди.\nУнда БЎСМ мураббийлари: Зафар Маҳмудов ва Умид Эргашев бошчилигидаги туманимизнинг 4-сектор жамоаси ҳам иштирок этди.\nАввалига Навбаҳорлик тенгдошларини пенальтилар сериясида 4:3 ҳисобидан енгган жамоамиз, кейинчалик бирор марта ҳам ўз дарвозаларидан тўп олиб чиқишмади. 2-ўйинда Навоий шаҳри, ярим финалда эса Кармана тумани бир хил – 1:0 ҳисобида таслим этилди. Финалда Учқудуқдан келган жамоани йирик – 3:0 ҳисобида енгган тумандошларимиз мусобақа ғолибига айланишди.\n1-, 4- ва 7-умумий ўрта таълим мактаблари ўқувчиларидан ташкил этилган жамоамиз кубок, диплом ва қимматбаҳо совғалар билан тақдирланишди.


Оилавий муносабатлар (20): Қаттиққўл, қўпол ва бахил бўлишнинг ёмон оқибати\nBy Камолиддин Иноятуллоҳ on 05/02/2021 БАХТЛИ ОИЛА МАҚОЛАЛАР Оилавий муносабатлар\nЭрнинг хотинига нисбатан қаттиққўл ва қўпол бўлиши айрим ҳолларда хотиннинг ёлғон гапиришига олиб борса, эрнинг бахил бўлиши хотинни ўғриликка етаклайди.\nИнсончилик, ҳаммада ҳам камчилик бор, ҳар қандай аёл ҳам бундан холи эмас. Шундай экан, инсонлигига бориб хотин уйда бирон хатога йўл қўйса, ўша заҳоти эридан дакки эшитса, қўпол-қаттиқ муомалага дуч келаверса, хатоларини яширишга, эрига ёлғон гапиришга мажбур бўлиб қолади.\nШу ўринда менга бир келин тарафидан фатво сўраб юборилган хатни ва унда ёзилган воқеани сиз азиз ўқувчига айтиб беришни лозим топдим.\nКелин айтади: Мен ўн етти йил олдин катта бир гуноҳ қилиб қўйганман. Қачон ўша ишимни эсласам, дунё кўзимга тор бўлиб кетади, ичим тирналиб, қаттиқ қийналаман. Қисқача айтадиган бўлсам, эрим билан илк турмуш қурган пайтимизда у кишининг оналари, яъни қайнонам билан бирга яшар эдик. Қайнонам менга нисбатан ўта қаттиққўл эдилар. Ҳар бир ишимга тергаб турар, гўё хато қилишимни пойлаб тургандек, бирон хато-качилик қилиб қўйсам, аямай жеркиб ташлардилар. Ҳатто мендан бирон камчилик ўтмаса ҳам яхши муомала кўрмасдим. Киргану чиққанни ҳисоблаб, нима едим, нима ичдим, қанча едим, қанча ичдим, текшириб турардилар. Бир куни товуқ олиб келиш учун мени бозорга юбордилар. Қайнонам товуқни жуда яхши кўрар эдилар. Шуни билганимдан товуқни сотиб олгач, уни рўмолим билан ўраб кўтариб келдим. Аксига олиб, бозордан уйга келгунимча товуқ жонивор йўлда ўлиб қолди. Қўрққанимдан тушкунликка тушиб, нима қилишни билмай қолдим. Энди қайнонамга нима дейман? Шундай шок ҳолатда хато қарор қабул қилдим. Тезда уйга кириб, ошхонага югурдим. Ўлик товуқни сўйиб, майдалаб қозонга босдим. Ҳиди келмасин деб зираворлар сепдим. Табиийки, қайнонамга товуқнинг ўлиб қолганини айтмадим. Овқат пишгач қайнонамни чақириб: “Мана ойижон, товуқ пишди. Ҳаммаси сизга, болалар келиб қолгунича еб олинг”, дедим. Қайнонам қолдирмай товуқ гўштини ҳаммасини еб, шўрвасини ичиб олдилар. Шу қилган гуноҳим кечириладими, тавбам ўтадими?\nЖавоб: Ҳа, албатта ўтади. Аллоҳ таоло тавба учун эшик очиб қўйган ва бу эшик қуёш ботар еридан чиқмагунича ёпилмайди. Аллоҳ таоло кундузи гуноҳ қилиб қўйган банда тавба қилиб қолиши учун кечаси қўлини ёзиб туради ва кечаси гуноҳ қилган банда тавба қилиши учун кундузи қўлини ёзиб туради. Аллоҳ таоло деди: “Эй Пайғамбар, кўп гуноҳлар қилиш билан ўз жонларига зулм қилган бандаларимга айтинг: “Сизлар гуноҳимиз кўп деб Аллоҳнинг раҳматидан умидсиз бўлманг. Шубҳасиз, Аллоҳ ҳар қанча гуноҳ қилган кишини ҳам агар тавба қилса ва гуноҳларидан қайтса, барча гуноҳини кечиради. У тавба қилувчи бандаларининг гуноҳларини кечирувчи ва уларга раҳмли зотдир” (Зумар, 53).\nБу воқеани келтиришдан мақсадим қаттиқлик ва бераҳмлик одамни нима кўйга солишига, қўполлик нималарга олиб боришига эътиборни қаратиш эди.\nЭнди эрнинг бахил бўлишига келсак, бу гоҳида хотиннинг ўғрилик қилишига сабаб бўлади. Имом Бухорий ва Муслимда келган ҳадисда Оиша разияллоҳу анҳо айтади: “Ҳинд бинти Утба Пайғамбар саллаллоҳу алайҳи ва салламга: Эй Расулуллоҳ, эрим Абу Суфён бахил инсон. Ўзимга ва боламга етарли нафақа бермайди. Рўзғоримга етарли маблағни унга билдирмай олсам бўладими?” деганида Расулуллоҳ саллаллоҳу алайҳи ва саллам: “Ўзингга ва болангга етарлисини ўртача миқдорда олавер”, деб жавоб бердилар”.\nИмом Бухорий шу ҳадисдан келиб чиқиб: “Эр хотинига нафақа бермаса, хотин эрига билдирмай, урфга кўра ўзи ва боласига етарли маблағни олиши мумкин” номли боб ажратган.\n Бухорий (5364), Муслим (1339).\nAvvalgi maqolaОилавий муносабатлар | 20 | Бегона аёлга кўзи тушган эрнинг ўз аёли билан яқинлик қилиши\nKeyingi maqola Рамазон тарихи ва одоблари (5): Рўзанинг фарз қилиниши (4)


Режага кўра мактаб биноси тўлиқ таъмирланиб, қўшимча икки қаватли бино қурилиши лозим. Мазкур лойиҳанинг умумий қиймати 2,5 миллиард сўмни ташкил этади. Қурилиш ишлари “Роял буилдинг” МЧЖ қурувчилари томонидан амалга оширилмоқда.\nУшбу объектда қурилиш жараёнлари якунланиш арафасида. Ҳозирда иншоотнинг ички пардозлаш ишлари олиб борилмоқда.


Дунёнинг 300 нафар олимлари Президентга мурожаат қилди - Darakchi\nДунёнинг 300 нафар олимлари Президентга мурожаат қилди\nСИЁСАТ 27.08.2019, 18:13\nДунёнинг 300 нафар олимлари Президентга миннатдорлик билдириб, фаолиятига юқори баҳо берди\nЖорий йилнинг 27 август куни “Ўзбекистон – буюк йўллар ва цивилизациялар чорраҳаси: империя, дин, маданият” маданий мерос ҳафталиги якунланди. Унда ўз ҳаётини Ўзбекистон маданий меросини ўрганиш, асраш ва тарғиб этишга бағишлаган дунёнинг 300 дан зиёд олимлари иштирок этди.\nҲафталик доирасида ўтказилган Учинчи халқаро Конгрессда 40 мамлакат олимлари қатнашди. Улар юртимизда маданият ва фан ривожи йўлида амалга оширилаётган ишларни юқори баҳолади. Давлат раҳбарининг мисли кўрилмаган ташаббуслари нафақат кенг жамоатчилик, балки илмий жамият қалбида ҳам акс-садо берди ва қўллаб-қувватланди. Ўзбекистондан сўнгги уч йилда қабул қилинган кўплаб ташаббуслар Учинчи халқаро Конгрессда олға сурилган янги ташаббусларни ишлаб чиқишга туртки бўлди.\nМаданий мерос лойиҳасининг асосий йўналишларидан бири бу — уч тилдаги иллюстратив китоб-альбомларни чоп этиш ҳамда ҳужжатли фильмлар суратга олиш эди. Бу ишлар муваффақиятли амалга оширилди. Ўзбекистоннинг илмий жамоатчилигига қатор янги лойиҳалар ҳам таклиф этилди. Улар қуйидагилар:\n-“Ўзбекистоннинг 100 нодир қўлёзмаси” (турли мамлакатлардаги илмий ва маданий муассасаларда сақланаётган, бевосита Ўзбекистонга тегишли бўлган қўлёзмаларни излаб топиш ва уларнинг факсимиле нусхаларини мамлакатимизга олиб келиш йўналишида);\n-“Ўзбекистоннинг меъморий обидалари картографияси”;\n-“Ўзбекистоннинг меъморий эпиграфикаси”;\n-Ўзбекистоннинг меъморий обидалари каталоги”;\n-Ўзбекистоннинг фан ва маданияти олимлар ишларида”.\nШунингдек, Париждаги Темурийлар жамиятининг 30 йиллик фаолияти давомида нашр этилган “LaTimuride” журналини умумлаштириш ва бошқа.\nБутунжаҳон жамиятининг жорий йилдаги “овози” аввалги каби Ўзбекистон Республикаси Президентига мурожаати бўлди.\nҚуйида биз Ўзбекистон маданий меросини ўрганиш, сақлаш ва оммалаштириш бўйича Бутунжаҳон жамияти аъзоларининг Ўзбекистон Республикаси Президентига йўллаган мурожаатини тўлиғича ҳукмингизга ҳавола этяпмиз.\nЎзбекистон маданий меросини ўрганиш, сақлаш ва оммалаштириш Бутунжаҳон жамиятининг “Ўзбекистон – буюк йўллар ва цивилизациялар: империялар, динлар, маданиятлар чорраҳаси” номли учинчи халқаро анжумани қатнашчилари номидан, Янги Ўзбекистонни ривожлантириш ва тараққий эттириш йўлида зарурий шарт-шароитларни яратишга йўналтирилган юксак фаолиятингиз учун Сизга самимий эҳтиромимизни изҳор этишга ижозат этгайсиз. Ўзбекистон маданий меросини ўрганиш, сақлаш ва оммалаштиришга йўналтирилган ва “Моддий ва номоддий меросни асраш: долзарб муаммолар ва уларни ҳал қилиш стратегияси” мавзусидаги халқаро конференция қатнашчиларига йўллаган табригингизда тилга олинган ташаббусларингизни биз ўта муҳим аҳамиятга эга деб биламиз.\nУшбу ташаббусларни тўлақонли баҳолашимизга имкон берган Ўзбекистон маданий мероси ҳафталиги давомида яратилган ажойиб имкониятлар учун Сиздан миннатдормиз. Мазкур анжуман, конференциялар ва давра суҳбатлари давомида Шарқ ва Ғарб маданиятида тарихан муҳим аҳамиятга молик Ўзбекистон ҳудудининг ўзига хос бетакрор ўрни тўғрисида кўплаб маърузалар ва тақдимотлар тайёрланди. Ушбу омил, шунингдек, Ўзбекистон мутафаккирлари ва олимларининг буюк асарлари жаҳон цивилизацияси ривожига салмоқли ҳисса қўшди. Шундан келиб чиққан ҳолда, тинчлик, меҳр-оқибат, бағрикенглик, инсонпарварлик ва маърифат дини сифатида Исломнинг асл моҳиятини халқаро ҳамжамиятга етказиш бўйича қутлуғ ташаббусингизни ҳам юксак баҳоламоқ жоиз.\nБиз, дунёнинг турли мамлакатлари олимлари, маданият ва санъат соҳасидаги мутахассислар ва журналистлар “Ўзбекистоннинг маданий мероси жаҳон тўпламларида” лойиҳаси сабабли бирлашдик. Ушбу дунё миқёсидаги медиа-лойиҳа Ўзбекистоннинг буюк тарихи ва бебаҳо маънавий бойлиги билан боғлиқ бадиий асарлар, қўлёзмалар ва ҳужжатларни тўплаш, ўрганиш, нашр этиш ва ҳужжатли фильмларнияратишни назарда тутади. Лойиҳа натижасида ҳозиргача 20 та китоб-альбом чоп этилди ва яна 13 таси нашрга тайёрланмоқда, 30 дан ортиқ ҳужжатли фильмлар суратга олинди.\nУшбу лойиҳани маърифат ва таълим соҳасида фуқаролик жамияти, жамоатчилик, давлат ва халқаро ташкилотлар, ижтимоий масъулиятли бизнес, оммавий ахборот воситалари ва дунёнинг турли мамлакатларидаги олимларнинг саъй-ҳаракатларини бирлаштиришда мисли кўрилмаган натижаларга эришишга имкон берувчи ёрқин мисол сифатида Янги Ўзбекистоннинг ташриф қоғози деб аташ мумкин.\nУшбу анжуман ўтказилаётган паллада Ўзбекистон маданий меросини ўрганиш, сақлаш ва оммалаштириш Бутунжаҳон жамиятининг Парижда расмий юридик рўйхатдан ўтказилганлиги ҳам биз учун қувончли хабар бўлди. Ушбу ваколатхона биз учун Европа марказида самарали учрашувлар учун ишончли таянчга айланади. Мазкур жойнинг танланиши ҳам тасодиф эмас – бинобарин, у дунёнинг турли мамлакатларидаги олимлар ўзаро самарали алоқа ўрнатиши учун хизмат қилиш баробарида жамиятимизни ҳам ЮНEСКО қароргоҳига яқинлаштиради. Шу билан бирга, биз Тошкентда Бутунжаҳон жамиятининг марказий офисини очиш зарурлигига аминмиз, зеро, III Анжуман жараёнида ушбу масалада ҳам тегишли қарор қабул қилинди. Бу ташаббус бутун илмий жамоатчилик томонидан катта қизиқиш билан қабул қилинди.\nБугун, учинчи халқаро анжуман кунларида ишонч билан айта оламизки, Бутунжаҳон жамияти халқаро дипломатиянинг самарали шакли бўлиб, халқлар ва мамлакатлар ўртасидаги ўзаро тушунишни мустаҳкамлашга, энг муҳими, жаҳон саҳнасида Ўзбекистоннинг маданий нуфузини оширишга хизмат қилади.\nЎзбекистон маданий мероси ҳафталиги ташкилотчилари бизга узоқ йиллардан буён кенг жамоатчиликка намойиш этилмаган Далварзин хазинасининг дунёга машҳур олтин буюмлари тақдим этилган “Кушон салтанати ва унинг жаҳон цивилизациясининг ривожланишига қўшган ҳиссаси” кўргазмаси каби илмий аҳамиятга эга бўлган тадбирларда иштирок этиш имконини ҳавола қилишди. Илк эллинизмнинг бетакрор ёдгорлиги, археологларга Кампиртепа номи билан маълум бўлган Амударё соҳилидаги Окс Александрияси – юнон истеҳкомининг тантанали очилиши ҳам ҳеч кимни бефарқ қолдирмади.\nЎзбекистон ўз меросининг бойлиги ва хилма-хиллигидан беқиёс куч олиб, замонавий ҳаётда ҳам ўзининг буюк аждодлари фаолиятига муносиб бўлиш учун барча имкониятларни ишга солишига яна бир бор аминмиз. “Ўзбекистон.Севги афсоналари” фильмида ҳам айнан шу ҳақда ёрқин тарзда ҳикоя қилинади.\nХалқаро анжуман ишининг натижалари юзасидан Бутунжаҳон жамиятининг келгуси икки йиллик фаолияти бўйича Йўл харитаси қабул қилинди.\nБу бизнинг умумий ҳаракатларимиз – ғоялар ва лойиҳалар тўпламининг ўзига хос дастури бўлиб, у Ўзбекистон маданий меросини ўрганиш, асраб-авайлаш ва тарғиб қилиш масалаларини янги босқичга кўтаришига қаттиқ ишонамиз.\nЯнги альбом-китобларни нашр этиш, шунингдек, дастлабки босқичда баъзи лойиҳаларни амалга ошириш билан бир қаторда, ҳаракатлар дастурида илмий тадқиқотлар кўламини кенгайтирувчи янги фаолият йўналишлари ҳам мавжуд. Ўрта асрларга оид ноёб ёзма мероснинг факсимил нусхаларини яратишни назарда тутувчи “Ўзбекистоннинг 100 та машҳур қўлёзма обидалари” лойиҳаси шарқшунослик учун катта аҳамиятга эга. Бу дунёдаги турли тўпламлардан ўрин олган ўзбек меросининг улкан, илгари ўрганилмаган дурдона қўлёзмалари тўпламини илмий муомалага киритиш имконини беради.\nБошқа муҳим лойиҳаларни ҳам айтиб ўтиш лозим. Археология фани Ўзбекистон ҳудудидаги қадимий манзилгоҳлар ва объектларни хариталашга жуда муҳтож. Ушбу муаммони “Ўзбекистон археологик ёдгорликлари харитаси” лойиҳасини амалга ошириш орқали ҳал қилишни режалаштирмоқдамиз.\nЯна бир долзарб лойиҳа– “Ўзбекистон архитектура эпиграфикаси” бўлиб, у ўтган асрлар меъморий ёдгорликларида сақланиб қолган ноёб ёзувларни тўплаш ва бир неча тилларга таржима қилиш имконини беради. Ушбу серияга мансуб 13 та китоб-альбом аллақачон нашр этилган ва бу борадаги ишлар жадал давом этмоқда. Шу билан бирга, биз Ҳиндистон, Афғонистон, Эрон ва бошқа мамлакатларда Темурийлар меросининг сақланиб қолган меъморий ёдгорликлари ёзувларини аниқлаб таржима қилишни ҳам таклиф қиламиз.\nШунингдек, “Ўзбекистон архитектура ёдгорликлари каталоги” лойиҳасини амалга оширишни зарур деб ҳисоблаймиз, уни яратиш нафақат тизимли ҳисоб юритишга, балки Ўзбекистон ҳудудида мавжуд ноёб обидаларни дунёга кенг намойиш этишга имкон беради.\nЯна бир ташаббус – бу “Ўзбекистон илм-фани ва маданияти олимларнинг асарларида” лойиҳаси бўлиб, у сўнгги юз йилликнинг таниқли олимлари ёзган юксак илмий асарларни ўзбек ва инглиз тилларига таржима қилиш ва қайта нашр этишга имкон яратади.\nПарижда Темурийлар жамиятининг 30 йиллик фаолияти давомида нашр этилган La Timuride журналининг сонларини жамлаш ҳам қизиқарли лойиҳалардан бири бўлиши мумкин.\nЎзбекистондаги ноёб маҳаллаларни давлат рўйхатига олиш ва каталоглаштириш лойиҳаси ҳам алоҳида аҳамиятга эга бўлиб, бу мазкур бетакрор ижтимоий институтнинг ўзига хос колоритини сақлаб қолишга имкон беради.\nУшбу ўта муҳим масалаларни ҳал қилиш замонавий илм-фанни янада ривожлантириш ва оммалаштиришга, шунингдек, Ўзбекистоннинг туризм салоҳиятини оширишга хизмат қилишига ишончимиз комил.\nШубҳасиз, юқорида айтиб ўтилган лойиҳалар Ўзбекистоннинг ёш авлодини ўз юртларига ифтихор ва муҳаббат руҳида тарбиялашда муҳим аҳамиятга эга. Ёшларнинг қизиқишларини инобатга олган ҳолда, биз китоб- альбомлар ва медиамаҳсулотларни нашр этишда энг сўнгги 3Д технологиялардан фойдаланишни бошладик. Бизнинг фикримизча, лойиҳа доирасида дунёнинг етакчи олимлари томонидан нашр этилган китоб-альбомлардаги материаллар Ўзбекистон мактаблари ва ОТМларида ўқув қўлланма сифатида фойдаланишга, шунингдек, Ўзбекистон ва дунёнинг барча кутубхоналарида бўлишга лойиқ.\nШуни алоҳида таъкидлашни истардикки, биз Янги Ўзбекистонга ва шахсан Сизга юқоридаги лойиҳаларни амалга оширишда яқиндан кўмаклашишга доим тайёрмиз.\nШу билан бирга, Сиз, муҳтарам Шавкат Миромонович, биз томонимиздан қабул қилинган лойиҳаларни ўз ичига олган “Йўл харитаси”ни амалга оширишни шахсан қўллаб-қувватлашингизга умид қиламиз.\nФурсатдан фойдаланиб, ўзбек халқига хос шарқона меҳмондўстлик учун чуқур миннатдорчилик изҳор этиб, Сизга мустаҳкам соғлиқ, инсонпарвар мақсадларингизда ва гуллаб-яшнаётган Ўзбекистонни ривожлантиришга йўналтирилган самарали ишларингизда юксак муваффақиятлар тилаймиз!\nЎзбекистон маданий меросини ўрганиш, сақлаш ва оммалаштириш Бутунжаҳон жамияти аъзолари томонидан қабул қилинди.


16:16 / 16.01.2018 3501 pdf Ўқиш режими + -\nعَنِ ابْنِ عُمَرَ رَضِيَ اللهُ عَنْهُ قَالَ: «إبْكَاءُ الْوَالِدَيْنِ مِنَ الْعُقُوقِ وَالْكَبَائِرِ». رَوَاهُ الْبُخَارِيُّ\n“Ота-онани йиғлатиш оққ бўлиш ва гуноҳи кабиралардандир”. (Имом Бухорий ривояти).\nОта-онани хурсанд қилиш қанчалар улуғ амал бўлса, уларни хафа қилиб ранжитиш ҳам улкан гуноҳ ҳисобланади. Фарзанд уларга итоатсизлик қилиб, сўзларига қулоқ солмаса, имкони бўла туриб яхшилик қилмай, озор бериб, йиғлатадиган бўлса, бу иши билан Аллоҳ таолога энг катта гуноҳ қилган ва ота-онасига оққ бўлган бўлар экан. Демак, ҳадисдан маълум бўладики фарзандлар ота-оналарига оққ бўлиб қолишлари учун, уларнинг, “оққ қилдим”, дейишлари шарт эмаслиги, балки қалбан оғринишларининг ўзи етарли эканини билиб олишлари лозим. Мумтоз адабиётимизда ажойиб бир шеър бор:\nШунинг учун ота-она билан муомала қилишда фарзанд хушёр бўлиб, уларни ранжитиб қўймаслик учун қуйидаги одобларга риоя қилиши лозим:\nОта-онангиз билан гаплашаётганингизда овозингизни баландлатманг!\nУларга хўмрайиб тик боқманг!\nГапирганингизда қўлингизни ҳаракатлантириб гапирманг!\nУларнинг гапларини бўлманг!\nГаплари нотўғри бўлса ҳам жеркиманг!\nУларни ўз муаммо ва ташвишларини айтиб безовта қилмаслик! Бирор муаммойингиз бўлса ҳам билдирмасликка ҳаракат қилинг!\nУларга оғир ботадиган, кўнгиллари ранжийдиган, айниқса, бетоб бўлишса: “фалончи оламдан ўтди” ва ҳоказолар каби хабарларни айтманг!\nУларга қўполлик билан танбеҳ бериб тергаманг! Баъзи камчиликларини юзларига солиб ранжитманг! Гуноҳ бўладиган хатолари бўлса мулойимлик билан тушунтиринг!\nУлар билмаган дин аҳкомларини мулойимлик билан жеркимасдан ўргатинг!\nУлар ёнида болаларингизга қаттиқ гапириб, уриб-сўкманг!\n11:30 / 16.01.2018 5461\n16:24 / 16.01.2018 2358\nҲар бир мусулмон шахс, хусусан отаоналар билиши ва амал қилиши лозим бўлган ишлардан бири эмикдошлик масаласидир. Бу масала арабчада .разоъ,, деб номланади. Яъни, давоми...\n2436 05:00 / 14.02.2017\n2392 05:00 / 15.02.2017\nЭр ўн икки ишда қуйидаги одобларга риоя қилиб, мўътадил бўлмоғи вожиб1. Тўйни қилиш суннатдир.2. Хотинлар билан чиройли хулқда бўлиш.3. Улардан содир бўладиган давоми...\n2861 05:00 / 14.02.2017\n4389 05:00 / 07.03.2017